open-index/open-wikipedia-markdown huggingface dataset:
കെംപെ ഗൗഡ I

കർണാടകയിലെ വിജയനഗര സാമ്രാജ്യത്തിന്റെ കീഴിൽ പതിനാറാം നൂറ്റാണ്ടിൽ സേവനമനുഷ്ഠിച്ച ഒരു പ്രഭുവായിരുന്നു **കെംപെ ഗൗഡ ഒന്നാമൻ**. ബെംഗളൂരു എന്ന ആധുനിക നഗരത്തിന്റെ സ്ഥാപകനും നഗര പിതാവുമായി അദ്ദേഹം കണക്കാക്കപ്പെടുന്നു. നിരവധി തടാകങ്ങളുടെയും ജലസ്രോതസ്സായി പ്രവർത്തിക്കുന്ന നിരവധി കുളങ്ങളുടെയും നിർമ്മാണം ഉൾപ്പെടെ നഗരത്തിന്റെ അടിസ്ഥാന സൗകര്യ വികസനത്തിന് നൽകിയ സംഭാവനകൾക്കും ആസൂത്രണം ചെയ്ത നഗരത്തെക്കുറിച്ചുള്ള കാഴ്ചപ്പാടുകളുടേയും പേരിൽ അദ്ദേഹം ആദരണീയനാണ്. ഇന്ത്യയിലെ സാങ്കേതികവിദ്യയുടെയും നൂതനത്വത്തിന്റെയും തിരക്കേറിയ കേന്ദ്രമായി അറിയപ്പെടുന്ന ബെംഗളൂരുവിലെ ആധുനിക മെട്രോപോളിസിന്റെ സ്ഥാപക പിതാവായി അദ്ദേഹം ഓർമ്മിക്കപ്പെടുന്നു. എല്ലാ വർഷവും ജൂൺ 27 കെംപഗൗഡ ദിനമായി ആഘോഷിക്കുന്നു.

## ആദ്യകാല ജീവിതം
ഹിരിയ കെംപെ ഗൗഡ (കന്നഡ ഭാഷയിൽ "മുതിർന്നയാൾ" എന്നാണ് ഹിരിയ എന്ന വാക്ക് വിവർത്തനം ചെയ്യുന്നത്) ബെംഗളൂരുവിലെ  യെലങ്ക പ്രാന്തപ്രദേശത്ത് മൊറാസു വൊക്കലിഗ സമുദായത്തിൽ, ഏതാണ്ട് 70 വർഷത്തിലേറെയായി യെലങ്കയുടെ ഭരണാധികാരിയായിരുന്ന കെമ്പനജ്ജെ ഗൗഡയുടെ മകനായി ജനിച്ചു. മൊറാസു വൊക്കലിംഗ സമുദായം വിജയനഗര സാമ്രാജ്യത്തിൻറെ യെലങ്കയിലെ സാമന്തന്മാരായിരുന്നു.

കെംപെ ഗൗഡയുടെ വംശപരമ്പര വെളിവാക്കുന്ന ഉറവിടങ്ങൾ വ്യത്യസ്തമാണ്. മൊറാസു വൊക്കലിംഗ സമൂഹം പതിനാലാം നൂറ്റാണ്ടിൽ മൊറാസുനാട് പ്രദേശത്തേക്ക് കുടിയേറിയ തെലുങ്ക് കുടിയേറ്റക്കാരായിരുന്നുവെന്ന് അമേരിക്കൻ ചരിത്രകാരനായിരുന്ന ബർട്ടൺ സ്റ്റെയ്‌നും മറ്റുള്ളവരും അഭിപ്രായപ്പെടുന്നു. അവർ യഥാർത്ഥത്തിൽ കർണാടകയിൽ നിന്നുതന്നെ ഉള്ളവരാണെന്നും തെലുങ്ക് നന്നായി അറിയാമെങ്കിൽപ്പോലും കന്നഡ ഭാഷ സംസാരിക്കുന്ന ഒരു സമൂഹമായിരുന്നുവെന്നും ചിലർ പ്രസ്താവിക്കുന്നു. പതിനഞ്ചാം നൂറ്റാണ്ടിന്റെ തുടക്കത്തിൽ വിജയനഗര സൈന്യത്തിൽ സേവനമനുഷ്ഠിക്കുന്നതിനായി കാഞ്ചിയിൽ നിന്ന് ഇന്നത്തെ കർണാടകയിലേക്ക് എത്തിയ ഒരു തമിഴ് സംസാരിക്കുന്ന സമൂഹമായിരുന്നു അവരെന്ന് മറ്റു ചില സ്രോതസ്സുകൾ പരാമർശിക്കുന്നു. ബാല്യകാലത്തുതന്നെ നേതൃപാടവം പ്രകടിപ്പിച്ചിരുന്ന കെംപെ ഗൗഡ ഒമ്പതു വർഷക്കാലം വിദ്യാഭ്യാസം നടത്തിയത് ഹെസറഘട്ടക്കടുത്തുള്ള ഐവരുകന്ദാപുരയിലെ (അല്ലെങ്കിൽ ഐഗോണ്ടപുര) ഒരു ഗുരുകുലത്തിലായിരുന്നു.

## ഭരണകാലം
ആവതി നാട് രാജവംശത്തിന്റെ സ്ഥാപകനും ജയ ഗൗഡയുടെ ചെറുമകനുമായ റാണ ഭൈരവെ ഗൗഡയുടെ നാലാമത്തെ തുടർച്ചയായി, ഒരു പ്രത്യേക വിജയനഗര ഫ്യൂഡൽ സാമന്തനായിരുന്ന കെംപെ ഗൗഡ യെലങ്ക ഭരണാധികാരികളിൽ ഏറ്റവും പ്രശസ്തനായ ഭരണാധികാരിയായിരുന്നു. 1513-ൽ കെംപെ ഗൗഡ തന്റെ പിതാവിൽ നിന്ന് യലങ്ക നാട്ടുരാജ്യത്തിൻറെ ഭരണസാരഥ്യം എറ്റെടുത്തുകൊണ്ട് 46 വർഷക്കാലം ഭരണം നടത്തി.

## അവലംബം

വർഗ്ഗം:ബെംഗളൂരുവിൽ നിന്നുള്ളവർ
വർഗ്ഗം:ഇന്ത്യൻ രാജവംശജർ
അഡ്രിയാന ടോമെന്റോസ

യൂഫോർബിയേസീ കുടുംബത്തിലെ ഒരു ഇനം സസ്യമാണ് **അഡ്രിയാന ടോമെന്റോസ** (സാധാരണ പേര് - മല്ലീ ബിറ്റർബുഷ്), ഇത് ഓസ്‌ട്രേലിയയുടെ പ്രധാന ഭൂപ്രദേശത്ത് മാത്രം കാണപ്പെടുന്നു. 
## Gallery

Image:PB060009 Adriana tomentosa - male flowers.jpg| Male flowers
Image:PB060004 Adriana tomentosa - habit - male plant.jpg|Habit of male plant


## References

വർഗ്ഗം:യൂഫോർബിയേസീ
വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
ഒലിവ് ബോർഡൻ

**ഒലിവ് മേരി ബോർഡൻ** (ജീവിതകാലം: ജൂലൈ 14, 1906 - ഒക്ടോബർ 1, 1947) നിശബ്ദ സിനിമയുടെ കാലഘട്ടത്തിൽ അഭിനയജീവിതം  ആരംഭിച്ച ഒരു അമേരിക്കൻ ചലച്ചിത്ര-നാടക നടിയായിരുന്നു. 1927-ൽ *ജോയ് ഗേൾ* സിനിമയിൽ നായികയായി അഭിനയിച്ചതിനു  ശേഷം അവർക്ക്  ജോയ് ഗേൾ എന്ന വിളിപ്പേര് ലഭിച്ചു. ബോർഡൻ  തൻറെ കറുത്തിരുണ്ട മുടിക്കും മൊത്തത്തിലുള്ള സൗന്ദര്യത്തിൻറേയും പേരിൽ അക്കാലത്ത് അറിയപ്പെട്ടിരുന്നു.

1920-കളുടെ മധ്യത്തിൽ, തൊഴിൽ മേഖലയിൽ  ഏറ്റവും ഉയർന്നുനിന്ന സമയത്ത്, ബോർഡൻറെ ഒരാഴ്ചത്തെ  സമ്പാദ്യം 1,500 ഡോളർ എന്ന നിലയിലായിരുന്നു. 1927-ൽ, ശമ്പളം വെട്ടിക്കുറയ്ക്കലിന് വിസമ്മതിച്ചതിനേത്തുടർന്ന് അവർ നിർമ്മാണക്കമ്പനിയായ  ഫോക്സുമായുള്ള കരാർ റദ്ദാക്കി. 1929-ഓടെ, ക്ഷിപ്രകോപിയെന്ന കിംവദന്തിയും ശബ്ദ സിനിമകളിലേക്ക് മാറാനുള്ള ബുദ്ധിമുട്ടുകളും കാരണം അവളുടെ കരിയറിന് മങ്ങലേൽക്കാൻ തുടങ്ങി. 1934-ൽ തന്റെ അവസാന ചിത്രമായ *ക്ലോ, ലവ് ഈസ് കോളിംഗ് യു* പൂർത്തിയാക്കിയശേഷം അവൾ കുറച്ചുകാലം നാടക രംഗത്തേയ്ക്ക് ചുവടുമാറ്റം നടത്തി. 1930-കളുടെ അവസാനത്തോടെ, അവൾ പാപ്പരായതായി പ്രഖ്യാപിക്കുകയും അഭിനയം നിർത്തുകയും ചെയ്തു. രണ്ടാം ലോകമഹായുദ്ധ സമയത്ത് അവർ വനിതാ ആർമി കോർപ്സിൽ ചേർന്നു. സേവനത്തിനിടെ കാലിന് പരിക്കേറ്റതിനെത്തുടർന്ന് പിന്നീട് സൈനിക ആദരവോടെ ജോലിയിൽ നിന്ന് വിടുതൽ നേടുകയും ചെയ്തു. ചലച്ചിത്ര രംഗത്തേയ്ക്ക്  ഒരു തിരിച്ചുവരവിന്  ബോർഡൻ ശ്രമിച്ചുവെങ്കിലും മദ്യപാനവും ആരോഗ്യപ്രശ്നങ്ങളും അതിന് തടസം സൃഷ്ടിച്ചു.

1945-ൽ, ലോസ്ഏഞ്ചൽസിലെ സ്കൈഡ്രോ വിഭാഗത്തിൽ സ്ഥിതി ചെയ്യുന്ന ദരിദ്രരായ വനിതകൾക്കുള്ള സൺഷൈൻ മിഷനിൽ അവർ ജോലി ചെയ്യാൻ ആരംഭിച്ചു. 1947 ഒക്ടോബറിൽ 41-ാം വയസ്സിൽ ഉദരസംബന്ധമായ അസുഖങ്ങളും ന്യുമോണിയയും ബാധിച്ച് ബോർഡൻ  അന്തരിച്ചു.

## ആദ്യകാല ജീവിതം
1906 ജൂലൈ 14-ന് വിർജീനിയയിലെ റിച്ച്‌മണ്ടിലാണ് ബോർഡൻ ജനിച്ചത്. സിബിൽ ടിങ്കിൾ എന്നായിരുന്നു ബോർഡന്റെ യഥാർത്ഥ പേര് എന്ന് തെറ്റായി റിപ്പോർട്ട് ചെയ്യപ്പെട്ടിരുന്നു. 1910-ലെ ഒരു സെൻസസ് റിപ്പോർട്ടിൽ അവളുടെ പേര് ബോർഡൻ എന്ന് രേഖപ്പെടുത്തിയിട്ടുണ്ട്. പിതാവ് ഹാരി റോബിൻസൺ ബോർഡൻ (1880-1907) അവൾ കുഞ്ഞായിരിക്കുമ്പോൾ മരിച്ചതിനുശേഷം വിർജീനിയയിലെ നോർഫോക്കിലും മേരിലാൻഡിലെ ബാൾട്ടിമോറിലും അവളെ വളർത്തിയത് അമ്മ സെസീലിയ "സിബി" ഷീൽഡ്സ് (1884-1959) ആയിരുന്നു. അവിടെ ബോർഡർ കത്തോലിക്കാ ബോർഡിംഗ് സ്കൂളുകളിൽ അദ്ധ്യയനം നടത്തി. പിതാവ് വഴി അവൾ ലിസി ബോർഡന്റെ നാലാം തലമുറയിലെ കസിൻ ആയിരുന്നു.

## അവലംബം

വർഗ്ഗം:1906-ൽ ജനിച്ചവർ
വർഗ്ഗം:1947-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
പാസ്പോർട്ട് (ചലച്ചിത്രം)

തമ്പി കണ്ണന്താനം സംവിധാനം ചെയ്ത് 	പുഷ്പരാജൻ നിർമ്മിച്ച 1979 ലെ  മലയാള ചിത്രമാണ് ***പാസ്പോർട്ട് (1983)*** .  പ്രേം നസീർ, മധു,ശ്രീവിദ്യ,ജലജ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് കെ.ജെ. ജോയ് ആണ് .    പൂവച്ചൽ ഖാദർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പൂവച്ചൽ ഖാദർ
*ഈണം:  കെ.ജെ. ജോയ്

	
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:പൂവച്ചൽ- ജോയ് ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾവർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
എ ഹിസ്റ്ററി ഓഫ് വയലൻസ്

**എ ഹിസ്റ്ററി ഓഫ് വയലൻസ്** ഡേവിഡ് ക്രോണൻബെർഗ് സംവിധാനം ചെയ്ത് ജോഷ് ഓൾസൺ രചന നിർവ്വഹിച്ച് 2005-ൽ പുറത്തിറങ്ങിയ ഒരു ഇംഗ്ലീഷ് ആക്ഷൻ ത്രില്ലർ ചിത്രമാണ്. 1997-ലെ ജോൺ വാഗ്നർ, വിൻസ് ലോക്ക് എന്നിവരുടെ ഇതേ തലക്കെട്ടിലുള്ള ഗ്രാഫിക് നോവലിൻറെ ചലച്ചിത്ര ഭാഷ്യമായിരുന്നു ഇത്. വിഗ്ഗോ മോർട്ടെൻസൻ, മരിയ ബെല്ലോ, എഡ് ഹാരിസ്, വില്യം ഹർട്ട് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. സിനിമയിൽ, ഒരു കവർച്ചശ്രമം പരാജയപ്പെടുത്തിയതിന് ശേഷം സ്ഥലത്തെ ഭക്ഷണശാലയുടെ ഉടമ ഒരു പ്രാദേശിക നായകനായി മാറുന്നു, എന്നാൽ തന്റെ കുടുംബത്തെ സംരക്ഷിക്കാൻ അദ്ദേഹത്തിന് മുൻശത്രുക്കളെ നേരിടേണ്ടതായി വരുന്നു.

2005-ലെ കാൻസ് അന്താരാഷ്ട്ര ചലചിത്രോത്സവത്തിൽ  മത്സരവിഭാഗത്തിലേക് തെരഞ്ഞെടുക്കപ്പെട്ട ചിത്രമായിരുന്ന എ ഹിസ്റ്ററി ഓഫ് വയലൻസ്. 2005 സെപ്റ്റംബർ 23-ന് യുണൈറ്റഡ് സ്റ്റേറ്റ്സിൽ പരിമിതമായ റിലീസായി മാറ്റുകയും, തുടർന്ന് 2005 സെപ്റ്റംബർ 30-ന് ഒരു വൈഡ് റിലീസായി മാറുകയും ചെയ്തു. 2000-കളിലെ ഏറ്റവും മികച്ച സിനിമകളിൽ ഒന്നായി ഈ ചിത്രം വിലയിരുത്തപ്പെടുന്നു. ഈ ചിത്രം അതിലെ അഭിനേതാക്കളുടെ പ്രകടനത്തിനും തിരക്കഥ, ചുറ്റുപാടുകൾ എന്നിയുടെ പേരിലും  പ്രത്യേകം പ്രശംസിക്കപ്പെട്ടു. വില്യം ഹർട്ട് മികച്ച സഹനടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടപ്പോൾ, തിരക്കഥാകൃത്ത് ഓൾസൺ മികച്ച അവലംബിത തിരക്കഥയ്ക്കുള്ള അവാർഡിന് നാമനിർദ്ദേശം ചെയ്യപ്പെട്ടു. മോർട്ടൻസൻ തന്നെ അതിനെ "ഇതുവരെ കണ്ടിട്ടുള്ളതിൽ വച്ച് ഏറ്റവും മികച്ച സിനിമകളിലൊന്ന്" എന്ന് വിശേഷിപ്പിച്ചു. VHS-ഫോർമാറ്റിൽ പുറത്തിറങ്ങിയ അവസാനത്തെ പ്രധാന ഹോളിവുഡ് ചിത്രങ്ങളിൽ ഒന്നെന്ന നിലയിലും എ ഹിസ്റ്ററി ഓഫ് വയലൻസ് ശ്രദ്ധേയമാണ്.

## അഭിനേതാക്കൾ

* വിഗ്ഗോ മോർട്ടെൻസൻ - ജോയി കുസാക്ക് / ടോം സ്റ്റാൾ
* മരിയ ബെല്ലോ - എഡി സ്റ്റാൾ
* എഡ് ഹാരിസ് - കാൾ ഫോഗാർട്ടി
* വില്യം ഹർട്ട് - റിച്ചി കുസാക്ക്
* ആഷ്ടൺ ഹോംസ് - ജാക്ക് സ്റ്റാൾ
* പീറ്റർ മക്നീൽ - ഷെരീഫ് സാം കാർണി
* സ്റ്റീഫൻ മക്ഹാറ്റി - ലെലാൻഡ് ജോൺസ്
* ഗ്രെഗ് ബ്രൈക്ക് - ബില്ലി ഓർസർ
* R. D. റീഡ് - പാറ്റ്
* സുമേല കേ - ജൂഡി
* ഗെറി ക്വിഗ്ലെ - മിക്ക്
* ഡെബോറ ഡ്രേക്ക്ഫോർഡ് - ഷാർലറ്റ്
* ഹെയ്ഡി ഹെയ്സ് - സാറാ സ്റ്റാൾ
* എയ്ഡൻ ഡിവൈൻ - ചാർളി റോർക്ക്
* ബിൽ മക്ഡൊണാൾഡ് - ഫ്രാങ്ക് മുള്ളിഗൻ
* മിഷേൽ മക്ക്രീ - ജെന്നി വൈത്ത്
* ഇയാൻ മാത്യൂസ് - റൂബൻ
* മോർഗൻ കെല്ലി - ബഡ്ഡി
* കൈൽ ഷ്മിഡ് - ബോപി

## അവലംബം
മഗദി

**മഗദി** കർണ്ണാടക സംസ്ഥാനത്തെ രാമനഗര ജില്ലയിൽ സ്ഥിതി ചെയ്യുന്ന ഒരു താലൂക്ക് ആസ്ഥാനമാണ്. ബെംഗളൂരുവിൽ നിന്ന് 51 കിലോമീറ്റർ അകലെയാണ് ഈ പട്ടണം സ്ഥിതിചെയ്യുന്നത്. ബെംഗളൂരുവിൻറെ സ്ഥാപകനായിരുന്ന മഹാനായ കെംപെ ഗൗഡ I മഗദി താലൂക്കിലെ കെമ്പപുര സ്വദേശിയായിരുന്നു. സമ്പന്നമായ സാംസ്കാരിക പൈതൃകമുള്ള മഗദി വിജയനഗര സാമ്രാജ്യത്തിന്റെ ഭരണകാലത്ത് അടയാളപ്പെടുത്തിയ ഏറ്റവും വലിയ അതിർത്തി (മഹാഗഡി) പ്രദേശം ആയിരുന്നു. മുമ്പ് മഹാഗദി അല്ലെങ്കിൽ മഹാലക്ഷ്മി ഗദി എന്ന പേരിൽ അറിയപ്പെട്ടിരുന്ന ഈ പട്ടണം, പിന്നീട് ബ്രിട്ടീഷ് ഭരണകാലത്ത് മഗദി എന്ന് പുനർനാമകരണം ചെയ്യപ്പെട്ടു. പ്രശസ്തമായ പ്ലൈവുഡ് ബ്രാൻഡായ "രാജ്പ്ലൈ"യുടെ ആസ്ഥാനം കൂടിയാണ് മഗഡി.

## ഭൂമിശാസ്ത്രം
 അക്ഷാംശ രേഖാംശങ്ങളിലാണ്  മഗദി പട്ടണം സ്ഥിതി ചെയ്യുന്നത്. ഇതിൻറെ സമുദ്ര നിരപ്പിൽനിന്നുള്ള ശരാശരി ഉയരം 925 മീറ്റർ (3034 അടി) ആണ്.

## ജനസംഖ്യാശാസ്ത്രം
2011 ലെ സെൻസസ് പ്രകാരമുള്ള മഗദിയിലെ ജനസംഖ്യ 27,605 ആയിരുന്നു. ഇവിടുത്തെ ജനസംഖ്യയുടെ 50% പുരുഷന്മാരും 50% സ്ത്രീകളുമാണ്. ശരാശരി സാക്ഷരതാ നിരക്ക് 69% ആയ മഗദിയിൽ പുരുഷ സാക്ഷരത 74 ശതമാനവും സ്ത്രീ സാക്ഷരത 65 ശതമാനവുമാണ്.

## അവലംബം
കാർത്തികേയൻ മുരളി

ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് **കാർത്തികേയൻ മുരളി** (ജനനം 5 ജനുവരി 1999). 2015-ൽ ഫിഡെ അദ്ദേഹത്തിന് ഗ്രാൻഡ്മാസ്റ്റർ പദവി നൽകി ആദരിച്ചു. രണ്ട് തവണ ദേശീയ ചാമ്പ്യനാണ് കാർത്തികേയൻ.

## ചെസ്സ് കരിയർ
തഞ്ചാവൂരിലാണ് കാർത്തികേയൻ ജനിച്ചത്,  അഞ്ചാം വയസ്സിൽ ചെസ്സ് പഠിച്ച കാർത്തികേയൻ 2011 ഡിസംബറിൽ ബ്രസീലിലെ കാൽഡാസ് നോവാസിൽ നടന്ന ലോക യൂത്ത് ചെസ് ചാമ്പ്യൻഷിപ്പിന്റെ അണ്ടർ 12 വിഭാഗത്തിൽ ജേതാവായി.    രണ്ട് വർഷത്തിന് ശേഷം അദ്ദേഹം അൽ ഐനിൽ നടന്ന അണ്ടർ 16 ലോക കിരീടവും നേടി. 

2014-ൽ അബുദാബി മാസ്റ്റേഴ്‌സ് ടൂർണമെന്റിൽ  മൂന്നാം സ്ഥാനത്തെത്തിയ കാർത്തികേയൻ ഹംഗറിയിലെ ഗ്യോറിൽ നടന്ന അണ്ടർ 16 ചെസ് ഒളിമ്പ്യാഡിൽ വിജയിക്കാൻ ഇന്ത്യൻ ടീമിനെ സഹായിച്ചു.  ഈ ടൂർണമെന്റിലെ അവസാന മത്സരത്തിൽ ഗ്രാൻഡ്മാസ്റ്റർ പദവിക്കുള്ള എല്ലാ ആവശ്യങ്ങളും അദ്ദേഹം പൂർത്തിയാക്കി. 

2015-ൽ, തിരുവാരൂരിൽ നടന്ന ഇന്ത്യയുടെ 53-ാമത് നാഷണൽ പ്രീമിയർ ചെസ് ചാമ്പ്യൻഷിപ്പിൽ, നേരിട്ടുള്ള ഏറ്റുമുട്ടലിൽ വിദിത് സന്തോഷ് ഗുജറാത്തിയും കാർത്തികേയനും 13 ഗെയിമുകളിൽ നിന്ന് 8½ പോയിന്റുകൾ നേടിയ ശേഷം നടന്ന ടൈബ്രേക്കിൽ കാർത്തികേയൻ വിജയിച്ചു.   2016ൽ ലഖ്‌നൗവിൽ നടന്ന ചാമ്പ്യൻഷിപ്പിന്റെ 54-ാം പതിപ്പിലും കാർത്തികേയൻ ജേതാവായിരുന്നു. സാവധാനത്തിൽ തുടങ്ങിയെങ്കിലും റണ്ണറപ്പായ അരവിന്ദ് ചിതംബരത്തിനെതിരായ മത്സരത്തിൽ തോറ്റെങ്കിലും, ടോപ്പ് സീഡ് വിദിത് സന്തോഷ് ഗുജറാത്തിക്കെതിരെ സമയ നിയന്ത്രണത്തിൽ നേടിയ നിർണായക ജയം, തുടർന്നുള്ള ഇരട്ട പിൻവലിക്കലുകൾ ലീഡ് നേടാനും ഒടുവിൽ ചാമ്പ്യൻഷിപ്പ് നേടാനും സഹായിച്ചു. 

2019 ജനുവരിയിൽ, ജിബ്രാൾട്ടർ മാസ്റ്റേഴ്സ് ഓപ്പൺ ടൂർണമെന്റിൽ  250-ലധികം കളിക്കാർക്കിടയിൽ കാർത്തികേയൻ രണ്ടാം സ്ഥാനത്തെത്തി.  2019 ജൂണിൽ കറുത്ത കരുക്കളുമായി കളിച്ച  കാർത്തികേയൻ തന്റെ രാജ്ഞിയെ 9-ാം നീക്കത്തിൽ ബലിയർപ്പിച്ച് അലിരേസ ഫിറോജയ്‌ക്കെതിരെ നേടിയ വിജയത്തിന്റെ സഹായത്താൽ ഏഷ്യൻ ചാമ്പ്യൻഷിപ്പിൽ രണ്ടാം സ്ഥാനത്തെത്തി.    2023-ൽ കാർത്തികേയൻ മുരളി ക്ലാസിക്കൽ ചെസിൽ മാഗ്നസ് കാൾസണെ തോൽപ്പിക്കുന്ന മൂന്നാമത്തെ ഇന്ത്യക്കാരനായി. 

## വ്യക്തിജീവിതം
2014 മുതൽ 2016 വരെ  ഓയിൽ ആൻഡ് നാച്ചുറൽ ഗ്യാസ് കോർപ്പറേഷൻ (ഒഎൻജിസി) അദ്ദേഹത്തിന് സ്‌കോളർഷിപ്പ് നൽകിയിരുന്നു. 2017 ഒക്ടോബർ മുതൽ ഇന്ത്യൻ ഓയിൽ കോർപ്പറേഷനിൽ (ഐഒസി) ജോലി ചെയ്യുന്നു.

## അവലംബം

## പുറത്തേക്കുള്ള കണ്ണികൾ
* 
* Karthikeyan Murali rating card at FIDE 
* 
* Karthikeyan Murali chess games at 365Chess.com

വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1999-ൽ ജനിച്ചവർ
ദേവദാസ് (ചലച്ചിത്രം)

ശരത്ചന്ദ്ര ചതോപാധ്യായയുടെ ദേവദാസ് എന്ന നോവലിനെ അടിസ്ഥാനമാക്കി 1989-ൽ പുറത്തിറങ്ങിയ മലയാളചലച്ചിത്രമാണ് ***ദേവദാസ്***.  ക്രോസ്ബെൽറ്റ് മണി സംവിധാനം ചെയ്ത് എം.സാമുവൽ നിർമ്മിച്ച ഈ ചിത്രത്തിൽ  മധു, പാർവതി നെടുമുടി വേണു എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് കെ. രാഘവൻ, മോഹൻ സിത്താര എന്നിവരാണ് .   പി. ഭാസ്കരൻ ഗാനങ്ങൾ എഴുതി 

## താരനിര

## ഗാനങ്ങൾ
*വരികൾ:പി. ഭാസ്കരൻ
*ഈണം:  കെ. രാഘവൻ, മോഹൻ സിത്താര 

## അവലംബം

## പുറംകണ്ണികൾ
* 
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1989-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മോഹൻ സിതാര സംഗീതം നൽകിയ ചിത്രങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:ക്രോസ്ബെൽറ്റ് മണി സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ശ്രീ (നടൻ)

തമിഴ് സിനിമകളിൽ അഭനയിക്കുന്ന ഒരു നടനാണ് **ശ്രീ** .

## കരിയർ
സ്റ്റാർ വിജയ് എന്ന ടെലിവിഷൻ ചാനലിലെ *കാണ കാണും കാലങ്ങൾ എന്ന* ടെലിവിഷൻ സീരിയലിലാണ് ശ്രീ തന്റെ അരങ്ങേറ്റം നടത്തിയത്. ഇതേ സമയം ബാലാജി ശക്തിവേലിന്റെ *കല്ലൂരിയിലെ* പ്രധാന വേഷത്തിനായി നടന്ന ഓഡിഷനിൽ പങ്കെടുത്തെങ്കിലും ഈ വേഷത്തിനായി ശ്രീ തെരഞ്ഞെടുക്കപ്പെടുകയുണ്ടായില്ല.  ബാലാജി ശക്തിവേലിന്റെ അടുത്ത ചിത്രമായ *വഴക്ക് എൻ 18/9* (2012) എന്ന  ചിത്രത്തിൽ ശ്രീ അഭിനയിച്ചു. ഈ സിനിമയിലെ അഭിനയത്തിന് ശ്രീക്ക് നിരൂപകപ്രശംസ ലഭിച്ചു.  ഈ ചിത്രത്തിലെ റോളിനുള്ള തയ്യാറെടുപ്പിനായി, രാമപുരത്തെ വഴിയോര ഭക്ഷണശാലകളിൽ പോയി കുടിയേറ്റക്കാരുടെ ജീവിതരീതികൾ ശ്രീ മനസ്സിലാക്കി.  ഈ ചിത്രം  തമിഴിലെ മികച്ച സിനിമയ്ക്കുള്ള ദേശീയ ചലച്ചിത്ര അവാർഡു നേടി. വിജയ് അവാർഡിലും ഫിലിംഫെയർ അവാർഡിലും മികച്ച ചിത്രത്തിനുള്ള അവാർഡ് ഈ ചിത്രം കരസ്ഥമാക്കി. എന്നാൽ ഈ കാലയളവിൽ നളൻ കുമാരസാമിയുടെ *സൂധു കാവ്വും* (2013) എന്ന സിനിമയിൽ പ്രവർത്തിക്കാനുള്ള അവസരം ശ്രീ നിരസിക്കുകയും ചെയ്തു. ശ്രീയുടെ രണ്ടാമത്തെ ചിത്രമായ മിഷ്‌കിൻ സംവിധാനം ചെയ്ത *ഓണയും ആട്ടുക്കുട്ടിയും* (2013) നിരൂപക പ്രശംസ നേടി. ശ്രീ "അതിശയകരമായ പ്രകടനമാണ് കാഴ്ചവെക്കുന്നതെന്ന്" സിഫി.കോം വെബ്സൈറ്റിലെ നിരൂപകൻ അഭിപ്രായപ്പെട്ടു.   സംവിധായകൻ സുശീന്ദ്രൻ അവതരിപ്പിച്ച കോമഡി ചലച്ചിത്രം *സോൻ പാപ്ഡി* (2015), *വിൽ അമ്പു* (2016) എന്നിവയ്ക്ക് ബോക്‌സ് ഓഫീസിൽ തണുത്ത പ്രതികരണങ്ങളാണ് ലഭിച്ചതെങ്കിലും പിന്നീട് ഈ ചിത്രങ്ങൾക്ക് മികച്ച പ്രതികരണങ്ങൾ ലഭിച്ചു. 

നവാഗതനായ ലോകേഷ് കനകരാജ് സംവിധാനം ചെയ്ത *[[മാനഗരം]]* (2017) ആയിരുന്നു ശ്രീയുടെ അടുത്ത ചിത്രം. സുന്ദീപ് കിഷൻ, റെജീന കസാന്ദ്ര എന്നിവർക്കൊപ്പം ശ്രീ ഈ ചിത്രത്തിൽ അഭിനയിച്ചു. ചെന്നൈയിലെ ജീവിതത്തിൽ നിരാശനായ ഒരു യുവാവിനെ അവതരിപ്പിച്ച ശ്രീ, ഈ ചിത്രത്തിലെ അഭിനയത്തിന് നിരൂപക പ്രശംസ നേടി. ഈ ചിത്രം 2017ലെ ഏറ്റവും ലാഭകരമായ ചിത്രങ്ങളിലൊന്നായി മാറി.   ശ്രീ പിന്നീട് തമിഴ് റിയാലിറ്റി ഷോ *ബിഗ് ബോസിന്റെ* ആദ്യ സീസണിൽ പങ്കെടുത്തെങ്കിലും വ്യക്തിപരമായ പ്രശ്‌നങ്ങൾ കാരണം നാലാം ദിവസം ഷോയിൽ നിന്ന് പുറത്തുവന്നു. പൊട്ടൻഷ്യൽ സ്റ്റുഡിയോസ് (മാനഗരം എന്ന ചിത്രത്തിന്റെ നിർമ്മാതാക്കൾ) നിർമ്മിക്കുന്ന *ഇരുഗപത്രു* എന്ന ചിത്രത്തിന്റെ ജോലികൾ 2023 മധ്യത്തിൽ ശ്രീ ആരംഭിച്ചു.  

## ഫിലിമോഗ്രഫി

## ടെലിവിഷൻ

## റഫറൻസുകൾ

## ബാഹ്യ ലിങ്കുകൾ

* 

വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
നേച്ചർ കോൾസ്

**നേച്ചർ കോൾസ്** 2012 നവംബർ 9-ന് പുറത്തിറങ്ങിയ ഒരു അമേരിക്കൻ ഹാസ്യാത്മക ചിത്രമാണ്.  2013 ജനുവരി 22-ന് ഇതിൻറെ ഡിവിഡി പതിപ്പും പുറത്തിറങ്ങി. പാറ്റൺ ഓസ്വാൾട്ട്, ജോണി നോക്‌സ്‌വില്ലെ, റോബ് റിഗിൾ, പാട്രിസ് ഒ'നീൽ, മൗറ ടിയേർണി എന്നിവർ  ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. 2011-ൽ സ്‌ട്രോക്കിന്റെ സങ്കീർണതകൾ മൂലം മരണമടഞ്ഞ പാട്രിസ് ഒ'നീൽ അവസാനമായി അഭിനയിച്ച ചിത്രമായിരുന്നു ഇത്.

## അവലംബം
മൗറ ടിയർണി

**മൗറ തെരേസ് ടിയർണി** (ജനനം, ഫെബ്രുവരി 3, 1965) ഒരു അമേരിക്കൻ ചലച്ചിത്ര, നാടക, ടെലിവിഷൻ നടിയാണ്. *ന്യൂസ് റേഡിയോ* (1995-1999) എന്ന ഹാസ്യ പരമ്പരയിലെ ലിസ മില്ലർ, മെഡിക്കൽ നാടകീയ പരമ്പര *ER* ലെ (1999-2009) എബി ലോക്ക്ഹാർട്ട്, *ദി അഫയർ* (2014-2019) എന്ന മിസ്റ്ററി നാടകീയ പരമ്പരയിലെ ഹെലൻ സോളോവേ എന്നീ കഥാപാത്രങ്ങളിലൂടെയാണ് അവർ കൂടുതൽ അറിയപ്പെടുന്നത്. അതിൽ *ദി അഫയർ*  എന്ന പരമ്പരയിലെ വേഷത്തിലൂടെ അവൾ ഒരു പരമ്പര, മിനി പരമ്പര അല്ലെങ്കിൽ ടെലിവിഷൻ സിനിമയിലെ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരം നേടി. 

*പ്രൈമൽ ഫിയർ* (1996), *ലയർ ലയർ* (1997), *പ്രൈമറി കളേഴ്‌സ് (*1998), *ഫോഴ്‌സ് ഓഫ് നേച്ചർ* (1999), *ഇൻസോമ്നിയ* (2002), *സെമി-പ്രോ (*2008), *ബേബി മാമ* (2008), *ബ്യൂട്ടിഫുൾ ബോയ്* (2018), *ദ റിപ്പോർട്ട്* (2019). എന്നിവയുൾപ്പെടെ നിരവധി ചലച്ചിത്രങ്ങളിൽ ടിയേർണി അഭിനയിച്ചിട്ടുണ്ട്. 

## ആദ്യകാല ജീവിതം
മസാച്യുസെറ്റ്‌സിലെ ബോസ്റ്റണിലെ ഹൈഡ് പാർക്ക് പരിസരത്ത് ഒരു ഐറിഷ് അമേരിക്കൻ കത്തോലിക്കാ കുടുംബത്തിലെ മൂന്ന് മക്കളിൽ മൂത്തവളായാണ് ടിയേർണി ജനിച്ച് വളർന്നത്. മാതാവ് പാറ്റ് (മുമ്പ്, ജെയിംസ്) ഒരു റിയൽ എസ്റ്റേറ്റ് ബ്രോക്കറും പിതാവ്, പരേതനായ ജോസഫ് എം. ടിയേർണി, ബോസ്റ്റൺ സിറ്റി കൗൺസിലിൽ 15 വർഷം സേവനമനുഷ്ഠിച്ച ഒരു പ്രമുഖ ബോസ്റ്റൺ രാഷ്ട്രീയക്കാരനുമായിരുന്നു.

മസാച്യുസെറ്റ്‌സിലെ ഹിംഗ്‌ഹാമിലെ മൗണ്ട് അൽവേർണിയ അക്കാദമി എലിമെന്ററി സ്‌കൂളിലും നോത്രെ ഡാം അക്കാദമിയിലും ടിയേർണി നാടകം  പഠിച്ചതിനാൽ ഇത് ബോസ്റ്റൺ ഗ്ലോബ് നാടകോത്സവത്തിൽ പ്രത്യക്ഷപ്പെടാൻ കാരണമായി. ബിരുദപഠനത്തിനു ശേഷം, അവൾ ന്യൂയോർക്ക് യൂണിവേഴ്സിറ്റിയിൽ ചേരുകയും അവിടെ ആദ്യം നൃത്തവും പിന്നീട് നാടകവും പഠിച്ചു.

## കരിയർ
നിരവധി നാടകങ്ങളിൽ അഭിനയിച്ചതിന് ശേഷം, 1987-ൽ ടിയേർണി ലോസ് ഏഞ്ചൽസിലേക്ക് താമസം മാറുകയുംം ഡിസ്നിയുടെ ടിവിയ്ക്ക് വേണ്ടി നിർമ്മിച്ച *സ്റ്റുഡന്റ് എക്‌സ്‌ചേഞ്ച്* എന്ന സിനിമയിലെ വേഷം വഴിത്തിരിവാകുകയും ചെയ്തു. 24 ദിവസം കൊണ്ട് ചിത്രീകരിച്ച *ഡെഡ് വിമൻ ഇൻ ലിംഗറി* എന്ന ലോ ബജറ്റ് സ്വതന്ത്ര ചിത്രത്തിലാണ് ടിയേണി ആദ്യമായി താരവേഷത്തിൽ അഭിനയിച്ചത്.

## അവലംബം

വർഗ്ഗം:1965ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ആൻഡ്രോകാൽവ ല്യൂട്ടിഫ്ലോറ

പടിഞ്ഞാറൻ ഓസ്‌ട്രേലിയയിൽ മാത്രം കാണപ്പെടുന്ന മാൽവേസി കുടുംബത്തിലെ ഒരു ഇനം പൂച്ചെടിയാണ് **ആൻഡ്രോകാൽവ ല്യൂട്ടിഫ്ലോറ**. മുട്ടയുടെ ആകൃതിയിലുള്ള ഇലകളും, അരികുകൾ ക്രമരഹിതമായി പല്ലുകളുള്ളതും, 3 മുതൽ 18 വരെയോ അതിൽ കൂടുതലോ മഞ്ഞ പൂക്കളുള്ളതുമായ ഒരു കുറ്റിച്ചെടിയാണ് ഇത്.

## ടാക്സോണമി
1904-ൽ ഏണസ്റ്റ് ജോർജ്ജ് പ്രിറ്റ്‌സെൽ ആണ് ഈ ഇനത്തെ ആദ്യമായി ഔപചാരികമായി വിവരണം നൽകിയത്. അദ്ദേഹം ഇതിന് റൂളിംഗിയ ലുട്ടിഫ്ലോറ എന്ന പേര് നൽകി.  2011-ൽ കരോലിൻ വിൽക്കിൻസും ബാർബറ വിറ്റ്‌ലോക്കും ചേർന്ന് ഓസ്‌ട്രേലിയൻ സിസ്റ്റമാറ്റിക് ബോട്ടണിയിലെ ആൻഡ്രോകാൽവ എന്ന പുതിയ ജനുസ്സിലേക്ക് ഇതിനെ നിയമിച്ചു.ഈ ഇനത്തിന്റെ പ്രത്യേക വിശേഷണത്തിന്റെ (luteiflora) അർത്ഥം "സ്വർണ്ണ-മഞ്ഞ-പൂക്കൾ" എന്നാണ്.

## സംരക്ഷണ നില
പടിഞ്ഞാറൻ ഓസ്‌ട്രേലിയൻ ഗവൺമെന്റ് ഡിപ്പാർട്ട്‌മെന്റ് ഓഫ് ബയോഡൈവേഴ്‌സിറ്റി, കൺസർവേഷൻ ആൻഡ് അട്രാക്ഷൻസ് ആൻഡ്രോകാൽവ ല്യൂട്ടിഫ്ലോറയെ "ഭീഷണി നേരിടുന്നില്ല" എന്ന് പട്ടികപ്പെടുത്തിയിട്ടുണ്ട്. എന്നാൽ നോർത്തേൺ ടെറിട്ടറി ഗവൺമെന്റ് ടെറിട്ടറി പാർക്ക്സ് ആന്റ് വൈൽഡ് ലൈഫ് കൺസർവേഷൻ ആക്‌റ്റ് പ്രകാരം ഇത് "ഭീഷണി നേരിടുന്നവയാണ്".

## References

 ഇത്.

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
മേരി സ്റ്റീൻബർഗൻ

**മേരി നെൽ സ്റ്റീൻബർഗൻ**  (; ജനനം ഫെബ്രുവരി 8, 1953) ഒരു അമേരിക്കൻ നടിയും ഹാസ്യകലാകാരിയും ഗായികയും ഗാനരചയിതാവുമാണ്. 1970-കളിൽ ന്യൂയോർക്കിലെ നെയ്‌ബർഹുഡ് പ്ലേഹൗസിലെ പഠനത്തിന് ശേഷം, 1978-ൽ പുറത്തിറങ്ങിയ വെസ്റ്റേൺ കോമഡി ചിത്രമായ *ഗോയിൻ സൗത്തിലൂടെ* അവർ ചലച്ചിത്ര രംഗത്ത് അരങ്ങേറ്റം കുറിച്ചു. 1979-ലെ *ടൈം ആഫ്റ്റർ ടൈം*, ജോനാഥൻ ഡെമ്മിന്റെ 1980-ലെ കോമഡി-നാടകീയ സിനിമ *മെൽവിൻ ആൻഡ് ഹോവാർഡ്* എന്നീ ചിത്രങ്ങളിലെ വേഷങ്ങളിലൂടെ അവർ നിരൂപക പ്രശംസ നേടി. *മെൽവിൻ ആൻഡ് ഹോവാർഡ്* എന്ന ചിത്രം അവർക്ക് ഒരു ചലച്ചിത്രത്തിലെ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും മികച്ച സഹനടിക്കുള്ള അക്കാദമി അവാർഡും നേടിക്കൊടുത്തു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
സ്റ്റേസി ഡാഷ്

**സ്റ്റേസി ലോറെറ്റ ഡാഷ്** (ജനനം ജനുവരി 20, 1967) ഒരു അമേരിക്കൻ നടിയാണ്. 1995-ൽ പുറത്തിറങ്ങിയ *ക്ലൂലെസ്* എന്ന ചലച്ചത്രത്തിലും അതേ പേരിൽ നിർമ്മിക്കപ്പെട്ട ടെലിവിഷൻ പരമ്പരയിലും ഡയോൺ മേരി ഡേവൻപോർട്ട് എന്ന കഥാപാത്രത്തെ സ്റ്റേസി ഡാഷ് അവതരിപ്പിച്ചു. *മൂവിംഗ്*, *മോ മണി*, *റിനൈസൻസ് മാൻ*, *വ്യൂ ഫ്രം ദ ടോപ്പ്* എന്നീ സിനിമകളിലും അവർ അഭിനയിച്ചു. *CSI: ക്രൈം സീൻ ഇൻവെസ്റ്റിഗേഷൻ*, *സിംഗിൾ ലേഡീസ്* എന്നീ ടെലിവിഷൻ പരമ്പരകളിൽ അഭിനയിച്ച് ഡാഷ് *സെലിബ്രിറ്റി സർക്കസ്* എന്ന റിയാലിറ്റി ഷോയിലും പ്രത്യക്ഷപ്പെട്ടു. കാൾ തോമസിൻറെ "*ഇമോഷണൽ*", കന്യേ വെസ്റ്റ്സിൻറെ "*ഓൾ ഫാൾസ് ഡൗൺ*" എന്നീ സംഗീത വീഡിയോകളിലും അവർ പ്രത്യക്ഷപ്പെട്ടിട്ടുണ്ട്.

## ആദ്യകാല ജീവിതം
ന്യൂയോർക്ക് നഗരത്തിലെ ബ്രോങ്ക്സ് ബറോയിൽ ജനിച്ച ഡാഷ്, ആഫ്രിക്കൻ-അമേരിക്കൻ, മെക്സിക്കൻ വംശജയാണ്. ഡെന്നിസ് ഡാഷ്, ലിൻഡ ഡാഷ് (മുമ്പ്, ലോപ്പസ്; മരണം. 2017) എന്നിവരാണ് മാതാപിതാക്കൾ. ഡാഷിൻറെ രണ്ടാനച്ഛൻ സെസിൽ ഹോംസും  ഇളയ സഹോദരൻ ഡാരിയൻ ഡാഷുമാണ്. ആഫ്രിക്കൻ അമേരിക്കൻ നേതൃത്വത്തിലുള്ള ആദ്യ വെബ്‌സൈറ്റ് കമ്പനിയായ DME ഇന്ററാക്ടീവിന്റെ സ്ഥാപകനാണ് സഹോദരൻ. റോക്-എ-ഫെല്ല റെക്കോർഡ്സിന്റെ മുൻ സിഇഒയും സഹസ്ഥാപകനുമായ ഡാമൺ ഡാഷ് ആണ് അവളുടെ ആദ്യ കസിൻ. പാരാമസ് ഹൈസ്കൂളിൽ പഠനത്തിന് ചേർന്ന ഡാഷ് 1985-ൽ അവിടെനിന്ന് ബിരുദം നേടി.

## അവലംബം
കാൻഗ്ര ജില്ല

**കാൻഗ്ര ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ ഏറ്റവും ജനസംഖ്യയുള്ള ജില്ലയാണ്. ജില്ലയുടെ ഭരണകേന്ദ്രം ധർമ്മശാലയാണ്.

## ചരിത്രം
ലോകത്തിലെ ഏറ്റവും പഴക്കം ചെന്ന രാജകുടുംബങ്ങളിൽ ഒന്നായ കട്ടോച്ചിന്റെ പേരിലാണ് പഴയ കാൻഗ്ര സംസ്ഥാനത്തിൻറെ ഭാഗമായ കാൻഗ്ര ജില്ല അറിയപ്പെടുന്നത്. 1758-ൽ രാജാ ഘമന്ദ് ചന്ദ് അഫ്ഗാനികൾക്ക് കീഴിലുള്ള ജുല്ലുന്ദൂർ ദോബിന്റെ നാസിം അല്ലെങ്കിൽ ഗവർണറായി നിയമിതനായി. കാൻഗ്രയുടെ യശസ്സ് പുനഃസ്ഥാപിച്ച ധീരനും ശക്തനുമായ ഒരു ഭരണാധികാരിയായി ഘമന്ദ് ചന്ദ് അറിയപ്പെടുന്നു. കാൻഗ്ര കോട്ട കീഴടക്കുവാൻ കഴിയാതെ വന്നതിനാൽ, ബിയാസ് നദിയുടെ ഇടത് കരയിലുള്ള തിര സുജൻപൂരിൽ, പട്ടണത്തിന് അഭിമുഖമായുള്ള ഒരു കുന്നിൻ മുകളിലുള്ള ആലംപൂരിന് എതിർവശത്തായി അദ്ദേഹം മറ്റൊരു കോട്ട പണിതു. 1774-ൽ അന്തരിച്ച അദ്ദേഹത്തിന്റെ മകൻ തേഗ് ചന്ദ് അധികാരമേറ്റുവെങ്കിലും താമസിയാതെ 1775-ൽ അദ്ദേഹവും മരണമടഞ്ഞു. ഘമന്ദ് ചന്ദിന്റെ ചെറുമകനായിരുന്ന രാജാ സൻസാർ ചന്ദ് (ഭരണകാലം. 1775–1823) ചുറ്റുമുള്ള എല്ലാ മലയോര സംസ്ഥാനങ്ങളിലും കാൻഗ്രയുടെ ആധിപത്യം സ്ഥാപിച്ചു. അദ്ദേഹത്തിന്റെ ഭരണകാലത്ത്, കാൻഗ്ര കലയുടെ ഒരു പ്രധാന കേന്ദ്രമായി മാറുകയും നിരവധി രമ്യഹർമ്മ്യങ്ങൾ ഇവിടെ നിർമ്മിക്കപ്പെടുകയും ചെയ്തു. 

1805-ൽ ഗൂർഖ സൈന്യത്തിന്റെ സഹായത്തോടെ അയൽ മലയോര സംസ്ഥാനങ്ങൾ കാൻഗ്രയ്ക്കെതിരെ കലാപം നടത്തി. സിഖ് സാമ്രാജ്യത്തിലെ മഹാരാജ രഞ്ജിത് സിങ്ങിന്റെ സഹായം തേടാൻ രാജാ സൻസാർ ചന്ദ് നിർബന്ധിതനായി. ഗൂർഖ സൈന്യം പുറത്താക്കപ്പെട്ടുവെങ്കിലും രഞ്ജിത് സിംഗ് കാൻഗ്ര താഴ്‌വരയുടെ ഏറ്റവും ഫലഭൂയിഷ്ഠമായ ഭാഗം അദ്ദേഹത്തിൻറെ സാമ്രാജ്യത്തിൽ കൂട്ടിച്ചേർത്തതോടൊപ്പം, കാൻഗ്രയിലെ കട്ടോച്ചുകളെയും അയൽരാജാക്കന്മാരുടെയും അധികാരം വെട്ടിക്കുറയ്ക്കുകയും സാമന്തന്മാരുടെ പദവിയിലേക്ക് ചുരുക്കുകയും ചെയ്തു. 1810-ൽ മഹാരാജ രഞ്ജിത് സിങ്ങിന്റെ സിഖ് സാമ്രാജ്യം കാൻഗ്ര പൂർണ്ണമായി പിടിച്ചെടുത്തു.

1846-ലെ ഒന്നാം ആംഗ്ലോ-സിഖ് യുദ്ധത്തിന്റെ സമാപനത്തോടെ കാൻഗ്ര ബ്രിട്ടീഷ് ഇന്ത്യക്ക് വിട്ടുകൊടുത്തതോടെ ഇത് ബ്രിട്ടീഷ് ഇന്ത്യയുടെ ഒരു ജില്ലയായി മാറി. ബ്രിട്ടീഷ് ജില്ലയിൽ ഇന്നത്തെ ജില്ലകളായ കംഗ്ര, ഹമിർപൂർ, കുളു, ലാഹുൽ, സ്പിതി എന്നിവ ഉൾപ്പെട്ടിരുന്നു. പഞ്ചാബിലെ ബ്രിട്ടീഷ് പ്രവിശ്യയുടെ ഭാഗമായിരുന്നു അക്കാലത്ത് കാൻഗ്ര ജില്ല. ജില്ലയുടെ ഭരണപരമായ ആസ്ഥാനം ആദ്യം കാൻഗ്രയിലായിരുന്നു, എന്നാൽ 1855-ൽ ഇത് ധർമ്മശാലയിലേക്ക് മാറ്റി സ്ഥാപിക്കപ്പെട്ടു.

## വന്യജീവി സങ്കേതങ്ങൾ

### ധൗലാധർ വന്യജീവി സങ്കേതം
700 മീറ്റർ മുതൽ 1400 മീറ്റർ വരെ ഉയരത്തിൽ സ്ഥിതിചെയ്യുന്ന ധൗലാധർ വന്യജീവി സങ്കേതം ഹിമാചൽ പ്രദേശ് സർക്കാരിൻറെ വന്യജീവി വകുപ്പ് 1994-ൽ സ്ഥാപിച്ചതാണ്. കാൻഗ്ര ജില്ലയിലാണ് ഇത് സ്ഥിതി ചെയ്യുന്നത്. മൂന്ന് വശത്തുനിന്നും മഞ്ഞുമൂടിയ മലനിരകളാൽ മൂടപ്പെട്ടിരിക്കുന്നതാണ് ഈ വന്യജീവി സങ്കേതം. ദൗലാധർ വന്യജീവി സങ്കേതത്തിലെ സസ്യജാലങ്ങളിൽ ദേവദാരു, റോഡോഡെൻഡ്രോൺ, ഓക്ക്, സ്പ്രൂസ്, പൈൻ, മിശ്രിത  കോണിഫറുകൾ എന്നിവ ഉൾപ്പെടുന്നു. ചുവന്ന കുറുക്കൻ, കറുത്ത കരടി, പുള്ളിപ്പുലി, സാമ്പാർ, ഏഷ്യൻ സിംഹം, അങ്കോറ മുയൽ, മാൻ തുടങ്ങിയ മൃഗങ്ങളുടെ ആവാസ കേന്ദ്രമാണ് ഈ വന്യജീവി സങ്കേതം. ഇത് 982.86 ചതുരശ്ര കിലോമീറ്റർ പ്രദേശത്തായി വ്യാപിച്ചുകിടക്കുന്നു.

### പോങ് ഡാം ലേക്ക്  വന്യജീവി സങ്കേതം
പോങ് ഡാം ലേക്ക് വന്യജീവി സങ്കേതം കാൻഗ്ര ജില്ലയിലെ 207.95 ചതുരശ്ര കിലോമീറ്റർ ഭൂപ്രദേശം ഉൾക്കൊള്ളുന്നു. പോങ് ഡാം താഴ്വരയ്ക്ക് ഇടയിലുള്ള മുങ്ങിക്കിടക്കുന്ന പ്രദേശത്തിലൂടെ ഡെഹ്‌റയിലെ ബിയാസ് നദിയിലെ പാലം വരെ ഇത് വ്യാപിച്ചിരിക്കുന്നു. 

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
സോളൻ ജില്ല

**സോളൻ ജില്ല** ഉത്തരേന്ത്യയിലെ ഹിമാചൽ പ്രദേശ് സംസ്ഥാനത്തെ പന്ത്രണ്ട് ജില്ലകളിൽ ഒന്നാണ്. സോളൻ നഗരമാണ് ജില്ലയുടെ ഭരണ കേന്ദ്രം. ജില്ലയുടെ വിസ്തീർണ്ണം 1936 ചതുരശ്ര കിലോമീറ്റർ ആണ്.

## ചരിത്രം
ഇന്നത്തെ ജില്ലയുടെ പ്രദേശം മുൻ നാട്ടുരാജ്യങ്ങളായ ബാഗൽ, ബാഗ്, കുനിഹാർ, കുത്തർ, മംഗൽ, ബേജ, മഹ്ലോഗ്, നലഗഡ് എന്നിയും കിയോന്തൽ, കോട്ടി എന്നിവയുടെ ഭാഗങ്ങളും 1966 നവംബർ 1-ന് ഹിമാചൽ പ്രദേശുമായി ലയിപ്പിച്ച പഴയ പഞ്ചാബ് സംസ്ഥാനത്തിലെ മലയോര പ്രദേശങ്ങളും ഉൾക്കൊള്ളുന്നതാണ്. 1972 സെപ്തംബർ 1-ന് ഈ ജില്ല നിലവിൽ വന്നു. പഴയ മഹാസു ജില്ലയിലെ സോളൻ, അർക്കി തഹസിലുകളും പഴയ പെപ്‌സുവിന്റെ (പട്യാല ആൻഡ് ഈസ്റ്റ് പഞ്ചാബ് സ്റ്റേറ്റ്സ് യൂണിയൻ) കാണ്ഡഘട്ട്, നലാഗഡ് തഹസിലുകളെയും ചേർത്താണ് ജില്ല രൂപീകരിച്ചത്. മാതാ ശൂലിനി ദേവിയിൽ നിന്നുള്ളതാണ് ജില്ലയുടെയും ആസ്ഥാനത്തിന്റെയും പേര്. സോളനെ നശിപ്പിക്കുന്നതിൽ നിന്ന് ദേവി സംരക്ഷിച്ചതായി പറയപ്പെടുന്നു.

## ഡിവിഷനുകൾ
ജില്ലയെ സോളൻ, കസൗലി തഹസീലുകൾ ഉൾപ്പെട്ട സോളൻ, നലഗഡ്, അർക്കി, കന്ദഘട്ട് എന്നീ നാല് ഉപ വിഭാഗങ്ങളായി തിരിച്ചിരിക്കുന്നു. നലഗഡ്, അർക്കി, കണ്ടഘട്ട് എന്നീ ഉപ-വിഭാഗങ്ങളിൽ യഥാക്രമം നലഗഡ്, ബഡ്ഡി, രാംഷെഹർ, അർക്കി, കാണ്ഡഘട്ട് എന്നീ തഹസിലുകൾ ഉൾപ്പെടുന്നു. ഭരണപരമായ ആവശ്യങ്ങൾക്കായി, ജില്ലയെ സോളൻ, കന്ദഘട്ട്, കസൗലി, നലഗഡ്, അർക്കി, ബദ്ദി, രാംഷെഹർ എന്നിങ്ങനെ ഏഴ് തഹസിലുകളായും കൃഷൻഗഡ്, ദർലാഘട്ട്, മാംലിഗ്, പഞ്ചേഹ്‌റ എന്നിങ്ങനെ അഞ്ച് ഉപ-തഹസിലുകളായും വിഭജിച്ചിട്ടുണ്ട്. സോളൻ, കാണ്ഡഘട്ട്, ധരംപൂർ, നലഗർ, കുനിഹാർ എന്നിങ്ങനെ അഞ്ച് ബ്ലോക്കുകളാണ് ജില്ലയിലുള്ളത്. ജില്ലയിൽ 2383 വില്ലേജുകളിലായി 211 പഞ്ചായത്തുകളുണ്ട്.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ഗായത്രി യുവരാജ്

തമിഴ് ടെലിവിഷൻ സീരിയലുകളിൽ അഭിനയിക്കുന്ന നടിയാണ് **ഗായത്രി യുവരാജ്** (ജനനം 11 നവംബർ 1988). സൺ ടിവിയിൽ സംപ്രേഷണം ചെയ്ത *തെന്ദ്രൽ* എന്ന തമിഴ് ടെലിവിഷൻ സീരിയലിലൂടെയാണ് അവർ അഭിനയരംഗത്തേക്ക് വന്നത്. 

## സ്വകാര്യ ജീവിതം
1988 നവംബർ 11 ന് ജനിച്ച ഗായത്രി തമിഴ്‌നാട്ടിലെ ചെന്നൈയിലാണ് വളർന്നത്. ചെന്നൈയിലാണ് ഗായത്രി ബിരുദപഠനം പൂർത്തിയാക്കിയത്. യുവരാജിനെയാണ് ഗായത്രി വിവാഹം കഴിച്ചത്. ഈ ബന്ധത്തിൽ ഒരു മകനുണ്ട്. 

## കരിയർ
*മിസ്റ്റർ &amp; മിസിസ് ഖിലാഡീസ്* എന്ന ഡാൻസ് ഷോയിലാണ് ഗായത്രി ആദ്യമായി ടെലിവിഷനിൽ അരങ്ങേറുന്നത്. ഈ ഷോയിലെ വിജയിയായിരുന്നു ഗായത്രി. പിന്നീട് സ്റ്റാർ വിജയ് സംപ്രേഷണം ചെയ്ത *ജോഡി നമ്പർ വണ്ണിൽ* പ്രത്യക്ഷപ്പെട്ടു. എസ് കുമാരൻ സംവിധാനം ചെയ്ത *തെന്ദ്രൽ എന്ന* തമിഴ് ടെലിവിഷൻ സീരിയലിലൂടെ ദീപക് ദിനകർ, ശ്രുതി രാജ് എന്നിവർക്കൊപ്പം അഭിനയിച്ചു. 

*പ്രിയസകി*, *അഴകി*, *മെല്ല തിരണ്ടത്തു കടവ്*, *മോഹിനി*, *കളത്തു വീട്*, *അരന്മനൈ കിളി എന്നിവയുൾപ്പെടെയുള്ള* പ്രശസ്ത ടെലിവിഷൻ സീരിയലുകളിൽ ഗായത്രി അഭിനയിച്ചിട്ടുണ്ട്. 

## ഫിലിമോഗ്രഫി

### ടെലിവിഷൻ

## ഇതും കാണുക
* ഇന്ത്യൻ ടെലിവിഷൻ നടിമാരുടെ പട്ടിക

## അവലംബങ്ങൾ

## പുറത്തേക്കുള്ള കണ്ണികൾ
* ഗായത്രി യുവരാജ് ഇൻസ്റ്റഗ്രാമിൽ
* 

 
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1988-ൽ ജനിച്ചവർ
വർഗ്ഗം:All articles with unsourced statements
ക്രിസ്റ്റിൻ നെൽസൺ

**ഷാരോൺ ക്രിസ്റ്റിൻ നെൽസൺ** (മുമ്പ്, ഹാർമോൺ; ജൂൺ 25, 1945 - ഏപ്രിൽ 27, 2018) ഒരു ചിത്രകാരി, നടി, എഴുത്തുകാരി എന്നീ നിലകളിൽ പ്രശസ്തയായ വനിതയായിരുന്നു. അഭിനേതാക്കളായ മാർക്ക് ഹാർമൺ, കെല്ലി ഹാർമൺ എന്നിവരുടെ സഹോദരിയായ അവർ നടനും സംഗീതജ്ഞനുമായിരുന്ന റിക്കി നെൽസണുമായി 19 വർഷത്തെ വിവാഹ ജീവിതം നയിച്ചു.

## ആദ്യകാല ജീവിതം
അമേരിക്കൻ ഫുട്ബോൾ താരം ടോം ഹാർമന്റെയും മോഡലും നടിയുമായിരുന്ന എലിസ് നോക്സിന്റെയും മകളായിരുന്നു ക്രിസ്റ്റിൻ നെൽസൺ. മോഡലും നടിയുമായ കെല്ലി ഹാർമൺ, നടൻ മാർക്ക് ഹാർമൺ എന്നിവർ അവളുടെ ഇളയ സഹോദരങ്ങളാണ്. ബെൽ എയറിലെ പെൺകുട്ടികൾക്കായുള്ള  കത്തോലിക്കാ വിദ്യാലയമായ മേരിമൗണ്ട് ഹൈസ്‌കൂളിൽ, ഏറ്റവും അടുത്ത സ്‌കൂൾ സുഹൃത്തുക്കളിൽ ഒരാളായിരുന്ന മിയ ഫാരോ ഉൾപ്പെടെയുള്ള പിൽക്കാല സെലിബ്രിറ്റികളായ മറ്റ് കുട്ടികൾക്കൊപ്പമാണ് അവർ പഠനം നടത്തിയത്. 1963-ൽ, 17-ാം വയസ്സിൽ കൌമാരക്കാരനായിരുന്ന റിക്കി നെൽസണെ വിവാഹം കഴിക്കുകയും അവരുടെ ആദ്യത്തെ കുഞ്ഞിന് ജന്മം നൽകുകയും ചെയ്തു.

## കരിയർ
1963-ൽ റിക്കുമായുള്ള വിവാഹത്തെത്തുടർന്ന്, അയാളുടെ കുടുംബത്തോടൊപ്പം അവരുടെ ടെലിവിഷൻ ഷോയായ *ദി അഡ്വഞ്ചേഴ്‌സ് ഓഫ് ഓസി ആൻഡ് ഹാരിയറ്റിൽ* ഒരു സ്ഥിരം അഭിനേതാവായി ചേർന്ന അവർ ആദ്യമായി "*റിക്ക്സ് വെഡ്ഡിംഗ് റിംഗ്"* എന്ന എപ്പിസോഡിൽ പ്രത്യക്ഷപ്പെട്ടു. 1965-ൽ, റൊമാന്റിക് കോമഡിയായ *ലവ് ആൻഡ് കിസ്സസിൽ* റിക്കിനൊപ്പം അഭിനയിച്ച അവർ അതിൽ വിവാഹിതരായ സ്കൂൾ പ്രായത്തിലുള്ള യുവ ദമ്പതികളുടെ പ്രശ്‌നങ്ങൾ അവതരിപ്പിച്ചു.

*ആദം-12* എന്ന ടെലിവിഷൻ പരമ്പരയിൽ പോലീസ് ഉദ്യോഗസ്ഥനായ ജിം റീഡിന്റെ ഭാര്യ ജീൻ ആയി വേഷമിട്ട അവർ മറ്റ് പരമ്പരകളിൽ അതിഥി താരമായി അഭിനയിച്ചതു കൂടാതെ മികച്ച ലൈവ്-ആക്ഷൻ ഹൃസ്വ ചിത്രത്തിനുള്ള അക്കാദമി പുരസ്കാരം നേടിയ *ദി റിസറക്ഷൻ ഓഫ് ബ്രോങ്കോ ബില്ലി* ഉൾപ്പെടെയുള്ള ഏതാനും നാടകീയ സിനിമകളിലും അഭിനയിച്ചു. 1982-ൽ ലയേഴ്‌സ് മൂൺ എന്ന ചിത്രത്തിന് ശേഷം അവർ അഭിനയത്തിൽ നിന്ന് വിരമിച്ചു.

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ബോറോണിയ സ്‌കാബ്ര

സിട്രസ് കുടുംബമായ റൂട്ടേസീയിലെ ഒരു സസ്യമാണ് **ബോറോണിയ സ്‌കാബ്ര**. സാധാരണയായി റഫ് ബോറോണിയ എന്നറിയപ്പെടുന്ന  ഇത് പടിഞ്ഞാറൻ ഓസ്‌ട്രേലിയയുടെ തെക്ക്-പടിഞ്ഞാറ് ഭാഗത്താണ് കാണപ്പെടുന്നത്. കൂട്ടമായി, ദീർഘവൃത്താകൃതിയിലുള്ള ഇലകളും പിങ്ക് നിറത്തിലുള്ള, കൂടുതലും നാല് ഇതളുകളുള്ള പൂക്കളുമുള്ള ഒരു കുറ്റിച്ചെടിയാണിത്.

## അവലംബം

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ബോറോണിയ
ബെബ് ന്യൂവിർത്ത്

**ബിയാട്രിസ് "ബെബ്" ജെയ്ൻ ന്യൂവിർത്ത്** ( ; ജനനം ഡിസംബർ 31, 1958) ഒരു അമേരിക്കൻ നടിയും ഗായികയും നർത്തകിയുമാണ്. നാടകത്തിലേയും സിനിമകളിലേയും വേഷങ്ങളിലൂടെ പ്രശസ്തയായ അവർക്ക് രണ്ട് എമ്മി അവാർഡുകൾ, രണ്ട് ടോണി അവാർഡുകൾ, ഒരു ഡ്രാമ ഡെസ്ക് അവാർഡ് എന്നിവ ലഭിച്ചിട്ടുണ്ട്.

## ആദ്യകാല ജീവിതം
ന്യൂജേഴ്‌സിയിലെ നെവാർക്കിലാണ് ന്യൂവിർത്ത് ജനിച്ചത്. പിതാവ്, ലീ ന്യൂവിർത്ത്, പ്രിൻസ്റ്റൺ യൂണിവേഴ്സിറ്റിയിൽ അദ്ധ്യാപനം നടത്തുന്ന ഒരു ഗണിതശാസ്ത്രജ്ഞനും കൂടാതെ ഇൻസ്റ്റിറ്റ്യൂട്ട് ഫോർ ഡിഫൻസ് അനാലിസസിൽ ജോലി ചെയ്യുന്നതിനിടയിൽ ഒരു  രഹസ്യ കോഡ് ഉപയോഗിക്കുന്ന ഉപകരണം രൂപകൽപ്പന നടത്തുകയും ചെയ്തു. മാതാവ് സിഡ്‌നി ആനി ന്യൂവിർത്ത്, ഒരു ചിത്രകാരിയും പ്രിൻസ്റ്റൺ പ്രാദേശിക ബാലെ കമ്പനിയുടെ കലാഭിരുചിയുള്ള നർത്തകയുമായിരുന്നു.

## അവലംബം
മെലിസ റോസെൻബെർഗ്

**മെലിസ ആൻ റോസെൻബെർഗ്** ഒരു അമേരിക്കൻ ടെലിവിഷൻ എഴുത്തുകാരിയും നിർമ്മാതാവും തിരക്കഥാകൃത്തുമാണ്. സിനിമയിലും ടെലിവിഷനിലും ജോലി ചെയ്തിട്ടുള്ള അവർ ഒരു പീബോഡി അവാർഡും നേടിയിട്ടുണ്ട്. രണ്ട് എമ്മി അവാർഡുകൾക്കും രണ്ട് റൈറ്റേഴ്സ് ഗിൽഡ് ഓഫ് അമേരിക്ക അവാർഡുകൾക്കും അവർ നാമനിർദ്ദേശം ചെയ്യപ്പെട്ടിട്ടുണ്ട്. റൈറ്റേഴ്‌സ് ഗിൽഡ് ഓഫ് അമേരിക്കയിൽ ചേർന്നതുമുതൽ അവർ അതിൻ്റെ ഡയറക്ടർ ബോർഡിൽ ഉണ്ട്, കൂടാതെ 2007-2008 ലെ റൈറ്റേഴ്‌സ് ഗിൽഡ് ഓഫ് അമേരിക്ക സമരത്തിൽ ക്യാപ്റ്റനുമായിരുന്നു. റൈറ്റേഴ്സ് ഗിൽഡ് ഓഫ് അമേരിക്കയുടെ ഡൈവേഴ്‌സിറ്റി കമ്മിറ്റിയിലൂടെ അവർ സ്ത്രീ തിരക്കഥാകൃത്തുക്കളെ പിന്തുണയ്ക്കുന്നുണ്ട്, ഒപ്പം, ലീഗ് ഓഫ് ഹോളിവുഡ് വുമൺ റൈറ്റേഴ്‌സ് (ഹോളിവുഡിലെ സ്ത്രീ എഴുത്തുകാരുടെ സംഘടന) സഹസ്ഥാപകയുമാണ്.

*ദി ഒ.സി* എന്ന ടിവി സീരീസിൻ്റെ എഴുത്തുകാരിൽ ഒരാളായി ചേരുന്നതിന് മുമ്പ് 1993 നും 2003 നും ഇടയിൽ നിരവധി ടെലിവിഷൻ പരമ്പരകളിൽ അവർ പ്രവർത്തിച്ചു. 2006 ലെ *[[സ്റ്റെപ് അപ്പ്‌|സ്റ്റെപ്പ് അപ്പ്]]* എന്ന സിനിമ എഴുതാനായാണ് ഷോ ഉപേക്ഷിച്ചത്. 2006 മുതൽ 2009 വരെ, ഷോടൈം സീരീസായ *[[ഡെക്സ്റ്റർ(ടെലിവിഷൻ പരമ്പര)|ഡെക്‌സ്റ്ററിന്റെ]]* മുഖ്യ എഴുത്തുകാരിയായി പ്രവർത്തിച്ച അവർ, നാലാം സീസണിൻ്റെ അവസാനം സീരീസിൽ നിന്ന് പുറത്തുപോകുമ്പൊഴേയ്ക്ക് എക്‌സിക്യൂട്ടീവ് പ്രൊഡ്യൂസറായി ഉയർന്നിരുന്നു. സ്റ്റെഫനി മേയറുടെ *ട്വൈലൈറ്റ്* എന്ന നോവലിൻ്റെ 2008-ലെ ചലച്ചിത്രാവിഷ്‌കാരത്തിനും, അതിൻ്റെ മൂന്ന് സീക്വലുകൾക്കും തിരക്കഥ രചിച്ചു.

നെറ്റ്ഫ്ലിക്സ് പരമ്പരയായ *ജെസിക്ക ജോൺസിന്റെക്രിയേറ്റർ* എന്ന നിലയ്ക്കും മെലിസ റോസൻബെർഗ് പ്രശസ്തയാണ്.

## ഫിലിമോഗ്രഫി
**ചലച്ചിത്രങ്ങൾ (എഴുത്തുകാരി)**

* *[[സ്റ്റെപ് അപ്പ്‌|സ്റ്റെപ്പ് അപ്പ്]]* (2006)
* *[[ട്വൈലൈറ്റ് (2008 ചലച്ചിത്രം)|ട്വൈലൈറ്റ്]]* (2008)
* *ദി ട്വൈലൈറ്റ് സാഗ: ന്യൂ മൂൺ* (2009)
* ദി *ട്വൈലൈറ്റ്* *സാഗ: എക്ലിപ്സ്* (2010)
* ദി *ട്വൈലൈറ്റ്* *സാഗ: ബ്രേക്കിംഗ് ഡോൺ - ഭാഗം 1* (2011)
* ദി *ട്വൈലൈറ്റ്* *സാഗ: ബ്രേക്കിംഗ് ഡോൺ - ഭാഗം 2* (2012)

## അവാർഡുകളും നാമനിർദ്ദേശങ്ങളും
**പ്രൈംടൈം [[എമ്മി അവാർഡ്|എമ്മി]] അവാർഡുകൾ**

**ഗോൾഡ് ഡെർബി / ഗോതം / ഹ്യൂഗോ അവാർഡുകൾ**

വർഗ്ഗം:ജീവിച്ചിരിക്കുന്നവർ
വർഗ്ഗം:1962-ൽ ജനിച്ചവർ
കുളു ജില്ല

**കുളു ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു ജില്ലയാണ്. തെക്ക് ഷിംല ജില്ലയും, പടിഞ്ഞാറ് മാണ്ഡി, കാൻഗ്ര ജില്ലകളും, വടക്കും കിഴക്കും [ലഹൗൾ, സ്പിതി ജില്ലയുമാണ് ഇതിന്റെ അതിർത്തികൾ. മലനിരകളാൽ നിറഞ്ഞ ഈ ജില്ലയിലെ ഏറ്റവും വലിയ താ‌ഴ്‌വര [കുളു താ‌ഴ്‌വര|കുളു താ‌ഴ്‌വരയാണ്. സമുദ്രനിരപ്പിൽ നിന്ന് 833 മീറ്റർ മുതൽ 3330 മീറ്റർ വരെ ഉയരത്തിലാണ് ഇത് സ്ഥിതിചെയ്യുന്നത്.  ബിയാസ് നദിയുടെ വലതുവശത്തായി സ്ഥിതി ചെയ്യുന്ന കുളു പട്ടണം കുളു ജില്ലയുടെ ഭരണ കേന്ദ്രമായി പ്രവർത്തിക്കുന്നു. കുളു ജില്ലയിൽ പാർവതി, സൈഞ്ച്, തീർത്ഥൻ നദികൾ ഉൾപ്പെടെ ബിയാസ് നദിയുടെ നിരവധി പോഷക നദീതട താഴ്‌വരകളും കുളു താഴ്‌വരയിൽ നിന്ന് കുറച്ച് അകലെയുള്ള ചില പ്രദേശങ്ങളും ഉൾപ്പെടുന്നു. ജില്ലയുടെ സമ്പദ്‌വ്യവസ്ഥ പ്രധാനമായും ഹോർട്ടികൾച്ചർ, കൃഷി, ടൂറിസം, പരമ്പരാഗത കരകൗശല വസ്തുക്കൾ എന്നിവയെ ആശ്രയിച്ചിരിക്കുന്നു.

## ചരിത്രം
കുളു രാജ്യത്തിലെ രാജാക്കന്മാരുടെ പുരാതന ആസ്ഥാനം ഇന്നത്തെ കുളു പട്ടണത്തിൽ നിന്ന് ഏകദേശം 12 കിലോമീറ്റർ വടക്കുള്ള നഗ്ഗർ കാസിൽ ആയിരുന്നു. ഇത് പതിനഞ്ചാം നൂറ്റാണ്ടിന്റെ അവസാനത്തിൽ നിർമ്മിച്ചതാണെന്ന് കരുതപ്പെടുന്നു. രാജാ ജഗത് സിംഗ് (1637-72 കാലഘട്ടത്തിൽ കുളു ഭരിച്ചു) 17-ാം നൂറ്റാണ്ടിന്റെ മധ്യത്തിൽ നഗ്ഗറിൽ നിന്ന് ഇന്നത്തെ കുളു പട്ടണത്തിനുള്ളിലെ സുൽത്താൻപൂരിലേക്ക് തലസ്ഥാനം മാറ്റി സ്ഥാപിച്ചു. 1839-ൽ മഹാരാജ രഞ്ജിത് സിങ്ങിന്റെ ആക്രമണത്തെത്തുടർന്ന് ഒരു സ്വതന്ത്ര രാജ്യമെന്ന നിലയിലുള്ള കുളുവിൻറെ അസ്തിത്വം അവസാനിച്ചു. സിഖ് സാമ്രാജ്യം ബ്രിട്ടീഷ് സാമ്രാജ്യത്തിനു കീഴിലായതോടെ  കുളു 1846-ൽ സിഖുകാർ ബ്രിട്ടീഷുകാർക്ക് വിട്ടുകൊടുക്കുകയും തുടർന്ന് അത് ബ്രിട്ടീഷ് ഭരണത്തിലുള്ള കാൻഗ്ര ജില്ലയുടെ ഒരു തഹസിൽ ആയി മാറുകയും ചെയ്തു (അതാകട്ടെ, ബ്രിട്ടീഷ് ഇന്ത്യയിലെ പഞ്ചാബ് പ്രവിശ്യയുടെ ഒരു ഭാഗം). കുളുവിന്റെ രാജകുടുംബത്തിന്റെ പ്രമുഖന് സിഖ് ചക്രവർത്തി നൽകിയിരുന്ന 'റായി' എന്ന സ്ഥാനപ്പേര്  ബ്രിട്ടീഷ് കാലഘട്ടത്തിലുടനീളം തുടർന്നു.

## ജനസംഖ്യാ ശാസ്ത്രം
2011 ലെ സെൻസസ് പ്രകാരം 437,903 ജനസംഖ്യയുണ്ടായിരുന്ന കുളു ജില്ല, ഏകദേശം മാൾട്ട രാജ്യത്തിലെ ജനസംഖ്യയ്ക്ക് തുല്യമായിരുന്നു. ഇത് ഇന്ത്യയിൽ ആകെയുള്ള 640- ജില്ലകളിൽ ഇതിന്  553-ാം റാങ്ക് നൽകുന്നു. ജില്ലയിൽ ഒരു ചതുരശ്ര കിലോമീറ്ററിൽ 79 നിവാസികൾ (200/ചതുരശ്ര മൈൽ) എന്ന രീതിയിൽ ജനസാന്ദ്രതയുണ്ട്. 2001-2011 ദശകത്തിൽ ഇവിടുത്തെ ജനസംഖ്യാ വളർച്ചാ നിരക്ക് 14.65% ആയിരുന്നു. ഓരോ 1000 പുരുഷന്മാർക്കും 942 സ്ത്രീകൾ എന്ന ലിംഗാനുപാതമുള്ള കുളു ജില്ലയിലെ, സാക്ഷരതാ നിരക്ക് 80.14% ആണ്. ജില്ലയിലെ ജനസംഖ്യയുടെ 9.45%  നഗരപ്രദേശങ്ങളിലാണ് താമസിക്കുന്നത്. ജനസംഖ്യയുടെ പട്ടികജാതി, പട്ടികവർഗ വിഭാഗങ്ങൾ യഥാക്രമം 28.01%, 3.84% എന്നിങ്ങനെയാണ്.

2011-ലെ സെൻസസ് സമയത്ത് ഈ ജില്ലയിലെ ജനസംഖ്യയുടെ 44% കുലുയിയെ ഒന്നാം ഭാഷയായി പ്രഖ്യാപിച്ചപ്പോൾ 23% പഹാരി 10% സെറാജി,  7.8% - ഹിന്ദി, 3.2% - മണ്ടേലി, 2.5% - നേപ്പാളി, 2.3 % - ലഹൗലി, 0.92% - പഞ്ചാബി, 0.87% - കാംഗ്രി, 0.84% ​​- കിന്നൗരി, 0.41% - ടിബറ്റൻ ഭാഷകൾ തങ്ങളുടെ ഒന്നാം ഭാഷകളായി തിരഞ്ഞെടുത്തിരുന്നു.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
കിന്നൗർ ജില്ല

**കിന്നൗർ ജില്ല** ഉത്തരേന്ത്യയിലെ ഹിമാചൽ പ്രദേശ് സംസ്ഥാനത്തെ പന്ത്രണ്ട് ഭരണ ജില്ലകളിൽ ഒന്നാണ്. ജില്ലയെ മൂന്ന് ഭരണ മേഖലകളായും (കൽപ, നിച്ചാർ (ഭാബാനഗർ), പൂഹ്) കൂടാതെ ആറ് തഹസീലുകളായും വിഭജിച്ചിരിക്കുന്നു. ജില്ലയുടെ ഭരണ ആസ്ഥാനം റെക്കോങ് പിയോ ആണ്. പഞ്ച് കൈലാസ സ്ഥലങ്ങളിൽ ഒന്നായ കിന്നൗർ കൈലാഷ് പർവ്വതം സ്ഥിതി ചെയ്യുന്നത് കിന്നൗറിലാണ്. 2011 ലെ കണക്കനുസരിച്ച്, ഹിമാചൽ പ്രദേശിലെ (12 ജില്ലകളിൽ) ലാഹൗളിനും സ്പിറ്റിക്കും ശേഷം ഏറ്റവും കുറഞ്ഞ ജനസംഖ്യയുള്ള രണ്ടാമത്തെ ജില്ലയാണിത്.

സംസ്ഥാന തലസ്ഥാനമായ ഷിംലയിൽ നിന്ന് ഏകദേശം 235 കിലോമീറ്റർ (146 മൈൽ) അകലെ ഹിമാചൽ പ്രദേശിന്റെ വടക്കുകിഴക്കൻ കോണിൽ ടിബറ്റിന്റെ കിഴക്കൻ അതിർത്തിയിലാണ് കിന്നൗർ സ്ഥിതി ചെയ്യുന്നത്. സൺസ്‌കർ, ഹിമാലയം ഉൾപ്പെടെ മൂന്ന് ഉയർന്ന പർവതനിരകളുള്ള ഇതിൽ ബാസ്പ, സത്‌ലജ്, സ്പിതി എന്നീ താഴ്‌വരകളും അവയിലെ പോഷകനദികളും ഉൾക്കൊള്ളുന്നു.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ആൻഡ്രോകാൽവ ലോക്കോഫില്ല

മാൽവേസി കുടുംബത്തിലെ ഒരു ഇനം പൂവിടുന്ന സസ്യമാണ് **ആൻഡ്രോകാൽവ ലോക്കോഫില്ല**. വടക്കൻ ഓസ്‌ട്രേലിയയിൽ മാത്രം കാണപ്പെടുന്ന ഇവ പരന്നുകിടക്കുന്നതോ താഴ്ന്നതോ ആയ ശാഖകളുള്ളതും, ദീർഘവൃത്താകൃതിയിലുള്ള ഇലകളുള്ളതും, 4 മുതൽ 20 വരെ മഞ്ഞ പൂക്കളുടെ കൂട്ടങ്ങളുള്ളതുമായ ഒരു കുറ്റിച്ചെടിയാണ്.
## ടാക്സോണമി
1859-ൽ ഫെർഡിനാൻഡ് വോൺ മുള്ളർ ആണ് ഈ ഇനത്തെ ആദ്യമായി ഔപചാരികമായി വിവരണം നൽകിയത്. അദ്ദേഹം തന്റെ പ്രബന്ധം ഫ്രാഗ്മെന്റാ ഫൈറ്റോഗ്രാഫിയേ ഓസ്‌ട്രേലിയയിൽ ഇതിന് റൂലിംഗിയ ലോക്കോഫില്ല എന്ന പേര് നൽകി.  2011-ൽ, കരോലിൻ വിൽക്കിൻസും ബാർബറ വിറ്റ്‌ലോക്കും ഓസ്‌ട്രേലിയൻ സിസ്റ്റമാറ്റിക് ബോട്ടണിയിലെ ആൻഡ്രോകാൽവ ജനുസ്സിലേക്ക് ഈ ഇനത്തെ മാറ്റി.പ്രത്യേക വിശേഷണം (ലോക്സോഫില്ലം) അർത്ഥമാക്കുന്നത് "കുറുകെയുള്ള ഇലകൾ"  എന്നാണ്.  ഇത് ഈ ഇനത്തിന്റെ വളഞ്ഞ ഇലഞെട്ടിനെ പരാമർശിക്കുന്നു. 

## References

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
ഇന്ത്യയിലെ സുപ്രീം കോടതിയിലെ ജഡ്ജിമാരുടെ പട്ടിക

രാജ്യത്തെ പരമോന്നത കോടതിയായ സുപ്രീം കോടതിയിൽ നിലവിൽ ചീഫ് ജസ്റ്റിസ് ഉൾപ്പെടെ 31 ജഡ്ജിമാരുണ്ട്. പരമാവധി സാധ്യമായ അംഗസംഖ്യ 34 ആണ്. ഇന്ത്യയുടെ ഭരണഘടന അനുസരിച്ച്, സുപ്രീം കോടതിയിലെ ജഡ്ജിമാർ 61-ാം വയസ്സിൽ വിരമിക്കേണ്ടതാണ്.

2021 ഓഗസ്റ്റിൽ, അന്നത്തെ രാഷ്ട്രപതി രാംനാഥ് കോവിന്ദ് സുപ്രീം കോടതിയിലേക്ക് മൂന്ന് സ്ത്രീകൾ ഉൾപ്പെടെ ഒമ്പത് ജഡ്ജിമാരുടെ നിയമന ഉത്തരവിൽ ഒപ്പുവച്ചു, ഇത് ആകെ അംഗസംഖ്യ 33 ആയി ഉയർത്തി (ഭരണഘടന പ്രകാരം പരമാവധി അനുവദിച്ച അംഗബലം 34 ആണ്).  സുപ്രീം കോടതിയിൽ ഒമ്പത് ജഡ്ജിമാർ ഒരേസമയം സത്യപ്രതിജ്ഞ ചെയ്യുന്ന ആദ്യ സംഭവം കൂടിയാണിത്.   31 ജഡ്ജിമാരിൽ 8 പേർ (ചീഫ് ജസ്റ്റിസ് ഒഴികെ) ഒടുവിൽ ഇന്ത്യയുടെ ചീഫ് ജസ്റ്റിസുമാരാകുമെന്ന് പ്രതീക്ഷിക്കുന്നു. 

ജസ്റ്റിസ് ഡി.വൈ. ചന്ദ്രചൂഢ്  (ധനഞ്ജയ വൈ. ചന്ദ്രചൂഡ്) ആണ് നിലവിലെ ഇന്ത്യയുടെ ചീഫ് ജസ്റ്റീസ്. ഇന്ത്യയുടെ 50-ാമത്തെ ചീഫ് ജസ്റ്റിസ് കൂടിയുമാണ്. 2022 നവംബർ 9 ന് അദ്ദേഹം സത്യപ്രതിജ്ഞ ചെയ്തു 
## ജഡ്ജിമാരുടെ പട്ടിക (സീനിയോറിറ്റി അനുസരിച്ച്)

## അവലംബങ്ങൾ
ഷിംല ജില്ല

**ഷിംല ജില്ല** ഉത്തരേന്ത്യയിലെ ഹിമാചൽ പ്രദേശ് സംസ്ഥാനത്തെ പന്ത്രണ്ട് ജില്ലകളിൽ ഒന്നാണ്. സംസ്ഥാന തലസ്ഥാനമായ ഷിംലയാണ് ഇതിന്റെ ആസ്ഥാനം. വടക്ക് മാണ്ഡി, കുളു, കിഴക്ക് കിന്നൗർ, തെക്കുകിഴക്ക് ഉത്തരാഖണ്ഡ്, തെക്ക് പടിഞ്ഞാറ് സോളൻ, തെക്ക് സിർമൗർ എന്നിവയാണ് സമീപ ജില്ലകൾ. സമുദ്രനിരപ്പിൽനിന്നുള്ള ജില്ലയുടെ ഉയരം 987 മീറ്റർ (3,238 അടി) മുതൽ 4,500 മീറ്റർ (14,764 അടി) വരെയാണ്.

2011 ലെ കണക്കനുസരിച്ച്, കാൻഗ്രയ്ക്കും മാണ്ഡിക്കും ശേഷം ഹിമാചൽ പ്രദേശിലെ ഏറ്റവും ജനസംഖ്യയുള്ള മൂന്നാമത്തെ ജില്ലയാണിത്. ഹിമാചൽ പ്രദേശിലെ ഏറ്റവും നഗരവൽക്കരിക്കപ്പെട്ട ജില്ലയാണിത്.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ലാഹൗൾ ആൻറ് സ്പിതി ജില്ല

**ലാഹൗൾ ആൻറ് സ്പിതി ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ ലാഹൗൾ (), സ്പിതി ((; or ) എന്നിങ്ങനെ മുമ്പ് വേറിട്ട് നിലനിന്നിരുന്ന രണ്ട് ജില്ലകൾ ഉൾക്കൊള്ളുന്ന ജില്ലയാണ്. ലാഹൗളിലെ കൈലാങ്ങാണ് ഇപ്പോഴത്തെ ഭരണകേന്ദ്രം. രണ്ട് ജില്ലകളും ലയിക്കുന്നതിന് മുമ്പുള്ള കാലത്ത്, കർദാങ് ലാഹൗളിന്റെ തലസ്ഥാനവും ധങ്കർ സ്പിതിയുടെ തലസ്ഥാനവുമായിരുന്നു. 1960-ൽ രൂപീകൃതമായ ഈ ജില്ല, ഇന്ത്യയിലെ ഏറ്റവും ജനസംഖ്യ കുറഞ്ഞ നാലാമത്തെ ജില്ലയാണ്. 2011 ലെ സെൻസസ് പ്രകാരം ഇന്ത്യയിലെ ഏറ്റവും ജനസാന്ദ്രത കുറഞ്ഞ ജില്ലയാണിത്.

## ഭൂമിശാസ്ത്രം
ഭൂമിശാസ്ത്രപരമായി ഹിമാലയത്തിലും ടിബറ്റൻ പീഠഭൂമിയിലുമായി സ്ഥിതിചെയ്യുന്ന ലാഹൗൾ ആൻറ് സ്പിതി ജില്ല റോഹ്താങ് ചുരത്തിലൂടെ മനാലിയുമായി ബന്ധപ്പെട്ടിരിക്കുന്നു. ലാഹൗളിൽ നിന്ന് സ്പിതി താഴ്‌വരയിലേക്കുള്ള പ്രവേശന പാതയാണ് കുൻസും ലാ അല്ലെങ്കിൽ കുൻസും പാസ് (4,551 മീറ്റർ (14,931 അടി) ഉയരം)). ചന്ദ്ര താലിൽ നിന്ന് 21 കിലോമീറ്റർ (13 മൈൽ) അകലെയാണിത്. തെക്കുവശത്ത് സ്പിതി സുംഡോയിലെ ടാബോയിൽ നിന്ന് ഏകദേശം 24 കിലോമീറ്റർ (15 മൈൽ) ദൂരത്തിൽ അവസാനിക്കുകയും ഇവിടെനിന്നുള്ള പാത കിന്നൗറിൽ പ്രവേശിച്ച് ദേശീയ പാത 5-ൽ ലയിക്കുകയും ചെയ്യുന്നു.

4,270 മീറ്റർ (14,010 അടി) ശരാശരി ഉയരമുള്ള സ്പിതി ഒരു വന്ധ്യമായ പ്രദേശവും കടക്കാൻ പ്രയാസമുള്ളതുമാണ്. ഉയർന്ന പർവതനിരകളാൽ ചുറ്റപ്പെട്ടിരിക്കുന്ന ഈ പ്രദേശത്ത്, സ്പിതി നദി തെക്കുകിഴക്കുള്ള ഒരു മലയിടുക്കിൽ നിന്ന് സത്‌ലജ് നദിയുമായി ചേരുന്നു. ശരാശരി വാർഷിക മഴ 170 മില്ലിമീറ്റർ (6.7 ഇഞ്ച്) മാത്രമുള്ള ഒരു സാധാരണ പർവത മരുഭൂമിയാണ് ഇത്. ടിബറ്റ് സ്വയംഭരണ പ്രദേശത്തിന്റെ നഗാരി പ്രിഫെക്ചറുമായി ജില്ലയ്ക്ക് അടുത്ത സാംസ്കാരിക ബന്ധമുണ്ട്.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ഹാമിർപൂർ ജില്ല

**ഹാമിർപൂർ ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു ജില്ലയാണ്. ജില്ലാ ആസ്ഥാനം ഹാമീർപൂർ പട്ടണത്തിലാണ് സ്ഥിതിചെയ്യുന്നത്. 1,118 ചതുരശ്ര കിലോമീറ്റർ അല്ലെങ്കിൽ 432 ചതുരശ്ര മൈൽ വിസ്തീർണ്ണമുള്ള ഇത് ഹിമാചൽ പ്രദേശിലെ ഏറ്റവും ചെറിയ ജില്ലയാണ്.

## ചരിത്രം
1972-ൽ കാൻഗ്ര ജില്ലയിൽ നിന്ന് വേർപെടുത്തിയ പ്രദേശങ്ങളിൽനിന്ന് രൂപികരിക്കപ്പെട്ട ഹാമിർപൂർ ജില്ലയ്ക്ക് കട്ടോച്ച് രാജവംശവുമായി അടുത്ത ബന്ധമുണ്ട്. പഴയ ജലന്ധർ-ത്രിഗാർത്ത സാമ്രാജ്യത്തിന്റെ ഭാഗമായിരുന്നു ഇത്. പാനിൻ ഈ രാജ്യത്തെ ജനങ്ങളെ മഹത്തായ യോദ്ധാക്കൾ, പോരാളികൾ എന്നിങ്ങനെ വിശേഷിപ്പിച്ചു. 1700 മുതൽ 1740 വരെ ഈ പ്രദേശം ഭരിക്കുകയും ഹമീർപൂരിൽ കോട്ട പണിയുകയും ചെയ്ത രാജാ ഹമീർ ചന്ദിന്റെ കാലത്ത് കട്ടോച്ച് രാജവംശമാണ് ആധിപത്യം പുലർത്തിയിരുന്നത്. ഈ ഭരണാധികാരിയിൽ നിന്നാണ് ഇന്നത്തെ പട്ടണത്തിന് നിലവിലെ പേര് ലഭിച്ചത്.

## കാലാവസ്ഥ
ഹിമാചൽ പ്രദേശിലെ ഭൂരിഭാഗം പ്രദേശങ്ങളിലും കാണപ്പെടുന്ന 'ഹിൽ-സ്റ്റേഷൻ' കാലാവസ്ഥയാണ് ഹാമിർപൂർ ജില്ലയിൽ അനുഭവപ്പെടാറുള്ളത്. ശൈത്യകാലത്ത്, കാലാവസ്ഥ നന്നേ തണുത്തതാണ്. ഓഗസ്റ്റ് മുതൽ മാർച്ച് അവസാനം വരെയുള്ള കാലത്ത് ഇവിടെ കമ്പിളി വസ്ത്രങ്ങൾ ആവശ്യമാണ്. വേനൽക്കാലത്ത്, താപനില പലപ്പോഴും 40 ഡിഗ്രി സെൽഷ്യസ് കവിയുന്നതിനാൽ, പരുത്തി ശുപാർശ ചെയ്യപ്പെടാറുണ്ട്. ജില്ലയിൽ സാധാരണയായി മഞ്ഞുവീഴ്ചയില്ലെങ്കിലും 2012 ജനുവരിയിലും (44 വർഷത്തിന് ശേഷം) 2019 ഫെബ്രുവരിയിലും ഹാമിർപൂർ ജില്ലയുടെ ചില ഭാഗങ്ങളിൽ മിതമായ മഞ്ഞുവീഴ്ച രേഖപ്പെടുത്തിയിട്ടുണ്ട്.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ബിലാസ്പൂർ ജില്ല, ഹിമാചൽ പ്രദേശ്

**ബിലാസ്പൂർ ജില്ല** ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു ജില്ലയാണ്. ഇതിന്റെ തലസ്ഥാനം ബിലാസ്പൂർ പട്ടണമാണ്. 1,167 ചതുരശ്ര കിലോമീറ്റർ വിസ്തീർണ്ണമുള്ള ഈ ജില്ലയിലെ ജനസംഖ്യ 381,956 ആണ്. 2011 ലെ കണക്കനുസരിച്ച്, ലാഹുലിനും സ്പിറ്റിക്കും കിന്നൗറിനും ശേഷം ഹിമാചൽ പ്രദേശിലെ ഏറ്റവും കുറഞ്ഞ ജനസംഖ്യയുള്ള ജില്ലയാണിത്. ഭക്ര, നംഗൽ അണക്കെട്ട് പദ്ധതിയുടെ ജലസംഭരണിയായി പ്രവർത്തിക്കുന്ന സത്‌ലജ് നദിയിലെ പ്രശസ്തമായ ഗോവിന്ദ് സാഗർ തടാകം ഈ ജില്ലയിലാണ്.

## ചരിത്രം
ഇപ്പോൾ ബിലാസ്പൂർ ജില്ലയായിരിക്കുന്ന ഭൂപ്രദേശം മുമ്പ് ബ്രിട്ടീഷ് ഇന്ത്യയിലെ നാട്ടുരാജ്യമായ കഹ്‌ലൂർ എന്നറിയപ്പെട്ടിരുന്നു. ഇവിടുത്തെ ഭരണാധികാരി 1948 ഒക്ടോബർ 12-ന് ഇന്ത്യൻ സർക്കാരിൽ ലയിക്കാൻ സന്നദ്ധത പ്രകടിപ്പിച്ചതോടെ ബിലാസ്പൂർ ഒരു ചീഫ് കമ്മീഷണറുടെ കീഴിൽ ഒരു ഇന്ത്യൻ സംസ്ഥാനമായി മാറി. ബിലാസ്പൂർ സംസ്ഥാനം 1954 ജൂലൈ 1 ന് ഹിമാചൽ പ്രദേശുമായി ലയിപ്പിച്ച് ബിലാസ്പൂർ ജില്ലയായി മാറി. 7-ആം നൂറ്റാണ്ടിൽ സ്ഥാപിതമായ ഒരു നാട്ടുരാജ്യത്തിൻറെ തലസ്ഥാനമായിരുന്ന ബിലാസ്പൂർ, മുൻ തലസ്ഥാനമായതിന് ശേഷം കഹ്‌ലൂർ എന്നോ പിൽക്കാല തലസ്ഥാനമായതിന് ശേഷം ബിലാസ്പൂർ എന്നോ അറിയപ്പെട്ടു. ഇന്നത്തെ മധ്യപ്രദേശിലെ ചന്ദേരിയിലെ ഭരണാധികാരികളുടെ വംശപരമ്പര അവകാശപ്പെട്ട ചന്ദേല രജപുത്രരായിരുന്നു ഇവിടെ ഭരണം നടത്തിയിരുന്നത്. 1663-ലാണ് ബിലാസ്പൂർ പട്ടണം സ്ഥാപിതമായത്. പിന്നീട് ബ്രിട്ടീഷ് ഇന്ത്യയുടെ ഒരു നാട്ടുരാജ്യമായി മാറിയ ഇത്, പഞ്ചാബ് എന്ന ബ്രിട്ടീഷ് പ്രവിശ്യയുടെ അധികാരത്തിൻ കീഴിലായിരുന്നു.

## ഭൂമിശാസ്ത്രം
ബിലാസ്പൂർ ജില്ലയുടെ ആകെ വിസ്തീർണ്ണം 1,161 ചതുരശ്ര കിലോമീറ്ററാണ്, ഹിമാചൽ പ്രദേശിലെ ഏറ്റവും ചെറിയ ജില്ലയാണിത്. 1947-ലെ നാട്ടുരാജ്യത്തിന്റെ അതേ പ്രദേശത്തെ ഉൾക്കൊള്ളുന്നു ഇതിൻറെ അതിർത്തികളിൽ പിന്നീട് മാറ്റങ്ങളൊന്നും ഉണ്ടായിട്ടില്ല.

## അവലംബം

വർഗ്ഗം:ഹിമാചൽ പ്രദേശിലെ ജില്ലകൾ
ലോൺ ചബനോൾ

ഫ്രഞ്ച്-അമേരിക്കൻ അഭിനേത്രിയും കലാകാരിയും മോഡലുമാണ് **ലോൺ ചബനോൾ** (ജനനം 30 ഡിസംബർ 1982   ).  ജോൺ ടർതുറോയുടെ കോമഡി  സിനിമയായ *ഫെയ്ഡിംഗ് ഗിഗോളോ*, റൊമാന്റിക് ഡ്രാമ സിനിമയായ തേർഡ് പേഴ്‌സൺ, ആക്ഷൻ ത്രില്ലർ സിനിമയായ *ദി ട്രാൻസ്‌പോർട്ടർ റീഫ്യൂവൽഡ്*, ഹൊറർ ഡ്രാമ ആന്തോളജി ടിവി സീരീയൽ *ടെയിൽസ് ഓഫ് ദ വാക്കിംഗ് ഡെഡ്*  എന്നിവയിലെ അഭിനയത്തിലൂടെയാണ് ലോൺ കൂടുതൽ അറിയപ്പെടുന്നത്.

## ജീവിതവും കരിയറും
ലോൺ ചബനോൾ 1982 ഡിസംബർ 30 ന് ഫ്രാൻസിലെ പാരീസിലാണ്  ജനിച്ചത്.   അവൾ വിയറ്റ്നാമീസ്, ജർമ്മൻ, ഇറ്റാലിയൻ വംശജയാണ്.  അവളുടെ ആദ്യകാലങ്ങൾ കലാകാരൻ ബെർണാഡ് ബിസ്റ്റസിനോടൊപ്പം ആർട്ട് ക്ലാസുകളിൽ പഠിച്ചു.   അവൾ *എല്ലെ*, *മേരി ക്ലെയർ* തുടങ്ങിയ മാസികകളുടെ കവർഗേളായിട്ടുണ്ട്.  2010-ൽ, ലീ സ്ട്രാസ്ബർഗ് തിയേറ്റർ ആന്റ് ഫിലിം ഇൻസ്റ്റിറ്റ്യൂട്ടിൽ അഭിനയം പഠിക്കാൻ ലോൺ ന്യൂയോർക്കിലേക്ക് പോയി. 

## അഭിനയം
ജോൺ ടർതുറോയുടെ കോമഡി ചലച്ചിത്രമായ *ഫെയ്ഡിംഗ് ഗിഗോളോയാണ്* ലോൺ ആദ്യമായി അഭിനയിച്ച സിനിമ. 2014-ൽ, മില കുനിസിനൊപ്പം *തേർഡ് പേഴ്‌സണിൽ* ഒരു പ്രധാന കഥാപാത്രത്തെ അവതരിപ്പിചു.  2015-ൽ, *ദി ട്രാൻസ്‌പോർട്ടർ റീഫ്യൂവൽഡ് എന്ന* ചിത്രത്തിലെ പ്രധാന കഥാപാത്രമായ "ഫെമ്മെ ഫാറ്റേൽ" ആയി അവർ അഭിനയിച്ചു.  2022-ൽ, *ടെയിൽസ് ഓഫ് ദി വാക്കിംഗ് ഡെഡ് എന്ന* ആന്തോളജി സീരീസിന്റെ ആദ്യ ഭാഗത്തിലെ നായികയായി ചബനോൾ *ദി വോക്കിംഗ് ഡെഡ്* പ്രപഞ്ചത്തിലേക്ക് പ്രവേശിച്ചു. 

## കലാസൃഷ്ടി
2015-ൽ, ന്യൂയോർക്ക് സിറ്റിയിൽ  മോണിക്ക വാട്ട്കിൻസ് ക്യൂറേറ്റ് ചെയ്ത "ബോൺ ഇൻ ബ്ലൂ" എന്ന സോളോ ആർട്ട് എക്സിബിഷൻ ലോൺ ചബനോൾ നടത്തി.  സമുദ്രത്തിന്റെ അടിത്തട്ടിൽ നിന്ന് ജീവൻ പ്രാപിക്കുന്ന ഫീനിക്‌സിന്റെ ജനനത്തെ ചിത്രീകരിക്കുന്ന ഒരു ഹ്രസ്വ ആനിമേറ്റഡ് ചിത്രം ഈ ഷോയിൽ പ്രദ‍ർശിപ്പിച്ചു. "നാംസിസ്" എന്ന ബോഡി ഓഫ് വർക്ക് 2018 ലെ ലോസ് എഞ്ജൽസ് എക്സിബിഷനിൽ അവതരിപ്പിച്ചു,   അതിനെതുടർന്ന് മറ്റ് നിരവധി കലാകാരന്മാർക്കൊപ്പം  "വിറൈസ്"  എന്ന ഗ്രൂപ്പ് ഷോ അവതരിപ്പിച്ചു. 2019-ൽ, തന്റെ ആദ്യത്തെ കുട്ടികളുടെ പുസ്തകമായ *ബ്ലൂബൂ* പുറത്തിറക്കി, 

## സ്വകാര്യ ജീവിതം
2020 ഫെബ്രുവരിയിൽ ചബനോളിന് അമേരിക്കൻ പൗരത്വം ലഭിച്ചു. 

## അഭിനയിച്ച സിനിമകൾ

### സിനിമകൾ

* *ഫേഡിംഗ് ഗിഗോളോ* (2013)
* തേഡ് പേഴ്സൺ (2014)
* *ട്രാൻസ്പോർട്ടർ റീഫ്യവൽഡ്* (2015)

### ടെലിവിഷൻ പരമ്പര

* *ടെയിൽസ് ഓഫ് ദി വാക്കിംഗ് ഡെഡ്* (2022)

### ഷോർട്ട് ഫിലിമുകൾ

* *സൈക്കോ നസിരേമ* (2013), ബസ്റ്റർ കീറ്റൺ

## അവലംബങ്ങൾ

## പുറത്തേക്കുള്ള കണ്ണികൾ

* 
* 
* 

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ഫ്രഞ്ച് ചലച്ചിത്രനടികൾ
വർഗ്ഗം:ഫ്രഞ്ച് സ്ത്രീ മോഡലുകൾ
വർഗ്ഗം:അമേരിക്കൻ ഐക്യനാടുകളിലെ ഫ്രഞ്ച് കുടിയേറ്റക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1982-ൽ ജനിച്ചവർ
ബോസിയ എറിയോകാർപ

ഫാബേസീ കുടുംബത്തിലെ ഒരു ഇനം പൂച്ചെടിയാണ് സാധാരണ തവിട്ട് പയർ എന്നറിയപ്പെടുന്ന **ബോസിയ എറിയോകാർപ.**
## സംരക്ഷണ നില
വെസ്റ്റേൺ ഓസ്‌ട്രേലിയ ഗവൺമെന്റ് ഓഫ് പാർക്ക്‌സ് ആന്റ് വൈൽഡ് ലൈഫ് ഡിപ്പാർട്ട്‌മെന്റ് ബോസിയ എറിയോകാർപയെ "ഭീഷണി നേരിടാത്ത" ഒരിനമായി തരംതിരിക്കുന്നു.

## References

വർഗ്ഗം:പടിഞ്ഞാറൻ ഓസ്‌ട്രേലിയയിലെ സസ്യങ്ങൾ
വർഗ്ഗം:ഫാബേസീ
ഐശ്വര്യ മിശ്ര

മഹാരാഷ്ട്രയിൽ നിന്നുള്ള ഒരു ഇന്ത്യൻ അത്‌ലറ്റാണ് ഐശ്വര്യ കൈലാഷ് മിശ്ര (ജനനം 16 ഓഗസ്റ്റ് 1997). അവർ 400 മീറ്ററിൽ മത്സരിക്കുന്നു. 2022 ൽ ചൈനയിലെ ഹാങ്‌ഷൗവിൽ നടക്കുന്ന ഏഷ്യൻ ഗെയിംസിനുള്ള റിലേ ടീം ഇവന്റിനുള്ള റിസർവ് അത്‌ലറ്റായി 400 മീറ്റർ ഇനത്തിനുള്ള ഇന്ത്യൻ അത്‌ലറ്റിക്‌സ് ടീമിൽ അവർ ഇടം നേടി .  2022ലെ ഏഷ്യൻ ഗെയിംസിൽ വെള്ളി നേടിയ വിത്യ രാംരാജ് , ശുഭ വെങ്കിടേശൻ , പ്രാചി ചൗധരി എന്നിവർക്കൊപ്പം വനിതകളുടെ 4 × 400 മീറ്റർ റിലേ ഇന്ത്യൻ ടീമിന്റെ ഭാഗമായിരുന്നു അവർ .

## കരിയർ
ഐശ്വര്യയുടെ വ്യക്തിപരമായ മികച്ച സമയങ്ങൾ:

*2023: സെപ്റ്റംബർ 29-ന്, അവർ ഏഷ്യൻ ഗെയിംസിന്റെ 400 മീറ്ററിന്റെ ഫൈനലിലേക്ക് യോഗ്യത നേടി.
*2023: സെപ്റ്റംബറിൽ, ചണ്ഡീഗഡിൽ നടന്ന 4 × 400 മീറ്റർ റിലേയിൽ അവർ 47.90 സെക്കൻഡ് ഓടി. ജൂലൈയിൽ ബാങ്കോക്കിലെ സുപചലസായ് നാഷണൽ സ്റ്റേഡിയത്തിൽ നടന്ന 4 × 400 മീറ്റർ റിലേ മിക്സഡ് ഇനത്തിലാണ് അവരുടെ ഏറ്റവും മികച്ച പ്രകടനം. ശ്രീലങ്കയിലെ ദിയാഗമയിലെ മഹിന്ദ രാജപക്ഷ സ്റ്റേഡിയത്തിൽ 3:30.41 ന് ക്ലോക്ക് ചെയ്ത 4 × 400 മീറ്റർ റിലേ ടീമിന്റെ ഭാഗമായിരുന്നു അവർ .
*2023: ജൂലൈയിൽ ബാങ്കോക്കിലെ സുപാചലസായ് നാഷണൽ സ്റ്റേഡിയത്തിൽ നടന്ന ഏഷ്യൻ അത്‌ലറ്റിക് ചാമ്പ്യൻഷിപ്പിൽ 400 മീറ്ററിൽ വെങ്കല മെഡൽ നേടി.
*2023: മേയിൽ, റാഞ്ചിയിലെ മൊറാബാഡിയിലെ ബിർസ മുണ്ട ഫുട്ബോൾ സ്റ്റേഡിയത്തിൽ നടന്ന 26-ാമത് നാഷണൽ ഫെഡറേഷൻ കപ്പ് സീനിയർ അത്‌ലറ്റിക്‌സ് ചാമ്പ്യൻഷിപ്പിൽ 400 മീറ്ററിൽ അവർ സ്വർണം നേടി.
*2022: അവർ 2022 മാർച്ചിൽ പട്യാലയിൽ 800 മീറ്ററിൽ 2:06.44 ന് തന്റെ ഏറ്റവും മികച്ച സമയം കണ്ടെത്തി.
## വിവാദം
2022 ൽ, ഒരു പ്രധാന സംഭവത്തിന് ശേഷം ഐശ്വര്യയെ കാണാതാവുകയും ഏപ്രിലിൽ കോഴിക്കോട്ട് നടന്ന ഫെഡറേഷൻ കപ്പിന് ശേഷം ഉത്തേജക പരിശോധന നടത്താൻ കഴിയാതെ വരികയും ചെയ്തു. എന്നാൽ അസുഖബാധിതയായ മുത്തശ്ശിയെ പരിചരിക്കാനാണ് താൻ പോയതെന്നും പിന്നീട് ജൂണിൽ നടന്ന ദേശീയ അന്തർസംസ്ഥാന സീനിയർ ചാമ്പ്യൻഷിപ്പിൽ പങ്കെടുക്കുന്ന മത്സരങ്ങളിൽ താൻ തിരിച്ചെത്തിയെന്നും അവർ പിന്നീട് വെളിപ്പെടുത്തി.

## അവലംബം
ആലപ്പുഴ പുഷ്പം

മലയാള സിനിമയിലെ ആദ്യ കാല ഗായികയായിരുന്നു **ആലപ്പുഴ പുഷ്പം**. സെബാസ്റ്റ്യൻ കുഞ്ഞ് കുഞ്ഞ് ഭാഗവതരുടെ മകളാണ്.  ജീവിത നൗക എന്ന സിനിമയിൽ ആനത്തലയോളം വെണ്ണ തരാമെടാ എന്ന ഗാനമാലപിച്ചു. ജീവിതനൗക വലിയ വിജയമായതിനേത്തുടർന്ന് തമിഴുൾപ്പടെയുള്ള ഭാഷകളിൽ റീമേക്ക് ചെയതപ്പോൾ തമിളിൽ  പുഷ്പ പാടി. നവലോകമെന്ന സിനിമയിലും പാട്ട് പാടിയെങ്കിലും വിവാഹശേഷം ചലച്ചിത്ര സംഗീതരംഗത്തു് സജീവമായില്ല.
## ജീവിതരേഖ
കെ.എസ്. ഏലിയാസ് ആയിരുന്നു ആലപ്പുഴ പുഷ്പത്തിന്റെ ഭർത്താവു്  ഇദ്ദേഹം ഒരു കോളേജ് പ്രൊഫസ്സർ ആയിരുന്നു. ഗീതാ ബാബു, പ്രേം ഏലിയാസ്, വിന്നി ഏലിയാസ്, സുനിൽ ഏലിയാസ്,പ്രീതം ഏലിയാസ്, ആശാ ഫ്രാൻസിസ് ആറു കുട്ടികളാണു് ഇവർക്കുള്ളതു്.  പുത്രനോടൊപ്പം എറണാകുളത്തു് താമസിച്ചു വന്നിരുന്ന ഈ ഗായിക തന്റെ എൺപത്തിരണ്ടാമത്തെ വയസ്സിൽ 2009 ഓഗസ്റ്റ് 20നു് മരണമടഞ്ഞു.
## അവലംബം


വർഗ്ഗം:2009-ൽ മരിച്ചവർ
വർഗ്ഗം:ഗായികമാർ
പ്രഗ്യ നഗ്ര

തമിഴ്, മലയാളം ഭാഷാ സിനിമകളിൽ അഭിനയിക്കുന്ന നടിയാണ് **പ്രഗ്യ നഗ്ര**   (ജനനം ഡിസംബർ 14, 1998) . 2022-ൽ *വരലറു മുക്കിയം*  തമിഴ് ചിത്രത്തിലും 2023ൽ മലയാള സിനിമയായ നദികളിൽ സുന്ദരി യമുനയിലും അഭിനയിച്ചുകൊണ്ട് പ്രഗ്യ അരങ്ങേറ്റം കുറിച്ചു. 

## സ്വകാര്യ ജീവിതം
ഹരിയാനയിലെ അംബാലയിലെ ഒരു പഞ്ചാബി കുടുംബത്തിലാണ് പ്രഗ്യ നഗ്ര  ജനിച്ചത്.  ഡൽഹിയിൽ സ്കൂൾ വിദ്യാഭ്യാസവും കോളേജ് പഠനവും പൂർത്തിയാക്കി.  പ്രഗ്യയുടെ പിതാവ് ഇന്ത്യൻ സായുധ സേനയിൽ സേവനമനുഷ്ഠിച്ചു, കുറച്ചുകാലം ചെന്നൈയിൽ നിയമിക്കപ്പെട്ടു.  ഡൽഹിയിൽ എഞ്ചിനീയറിംഗ് പഠനം തുടരുന്നതിനിടയിൽ, മോഡലിംഗിൽ താൽപ്പര്യം തോന്നിയ പ്രഗ്യ 100-ലധികം പരസ്യങ്ങളിൽ അഭിനയിച്ചു.   പഠനകാലത്ത് നാഷണൽ കേഡറ്റ് കോർപ്‌സിൽ (എൻസിസി) അംഗമായിരുന്നു. പിന്നീട് പ്രഗ്യ സായുധ സേനയിൽ ചേരാൻ ആഗ്രഹിച്ചു. എന്നിരുന്നാലും, ഒടുവിൽ അവൾ സിനിമയിൽ ഒരു കരിയർ തുടരാൻ തീരുമാനിക്കുകയും ചെന്നൈയിലേക്ക് മാറുകയും ചെയ്തു. 

## കരിയർ
2022-ൽ പുറത്തിറങ്ങിയ വരലറു മുക്കിയം  എന്ന തമിഴ് സിനിമയിൽ ജീവ  എന്ന കഥാപാത്രത്തിനൊപ്പം പ്രഗ്യ  ഒരു മലയാളി പെൺകുട്ടിയുടെ വേഷം ചെയ്തു. നിരൂപകരിൽ നിന്നും പ്രേക്ഷകരിൽ നിന്നും ചിത്രത്തിന് നെഗറ്റീവ് അവലോകനങ്ങൾ ലഭിച്ചെങ്കിലും, പ്രഗ്യയുടെ അഭിനയത്തിന് പ്രശംസലഭിച്ചു. 

*പിന്നീട് 2023ൽ നദികളിൽ സുന്ദരി യമുന എന്ന* മലയാളം സിനിമയിൽ അഭിനയിച്ചു.  ഇതിൽ കന്നഡ പെൺകുട്ടിയുടെ വേഷം ചെയ്തു. 

## ഫിലിമോഗ്രഫി

## അവലംബങ്ങൾ


## പുറത്തേക്കുള്ള കണ്ണികൾ

* IMDb- യിൽ പ്രഗ്യ നഗ്ര
* ഇൻസ്റ്റഗ്രാമിൽ പ്രഗ്യ നഗ്ര
വർഗ്ഗം:1998-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:Date of birth not in Wikidata
വാലെന്റിൻ കോസ്റ്റാച്

**വാലെന്റിൻ ഐഓണറ്റ് കോസ്റ്റാച്** ; ജനനം 2 ഓഗസ്റ്റ് 1998) ഒരു റൊമാനിയൻ പ്രൊഫഷണൽ ഫുട്ബോൾ കളിക്കാരനാണ്, അദ്ദേഹം സൈപ്രിയറ്റ് ഫസ്റ്റ് ഡിവിഷൻ ക്ലബ്ബായ അപ്പോളോൺ ലിമാസോളിന്റെ വിംഗറായോ അറ്റാക്കിംഗ് മിഡ്ഫീൽഡറായോ കളിക്കുന്നു.

## ക്ലബ് കരിയർ
**ഡൈനാമോ ബുക്കാറെസ്റ്** 

2014-ൽ ഹോംടൗൺ ക്ലബ്ബായ CSȘ Videle-ൽ നിന്ന് ഡൈനാമോ ബുക്കാറെസ്റ്റിയുടെ യൂത്ത് സെറ്റപ്പിൽ കോസ്റ്റാച് ചേർന്നു. അടുത്ത വർഷം ഡിസംബർ 20-ന് CFR-ന് എതിരായ 1-1 ലീഗ്  സമനിലയിൽ ബോഗ്‌ടൺ ഗാവ്രില്ല യുടെ 62-ാം മിനിറ്റിൽ പകരക്കാരനായി വന്ന് അദ്ദേഹം തന്റെ സീനിയർ അരങ്ങേറ്റം നടത്തി. ക്ലജ്. 2016 ഫെബ്രുവരി 14 ന്, അതേ മത്സരത്തിൽ ബോട്ടോസാനിക്കെതിരായ മത്സരത്തിലെ ഏക ഗോൾ അദ്ദേഹം നേടി.

2016-17 കാമ്പെയ്‌നിനായി കോസ്റ്റാച്ചെ രണ്ടാം ഡിവിഷൻ ടീമായ അഫുമാസിക്ക് വായ്പ നൽകി, അവിടെ എല്ലാ മത്സരങ്ങളും ഉൾപ്പെടുന്ന 23 ഗെയിമുകളിൽ നിന്ന് ആറ് ഗോളുകൾ നേടാൻ അദ്ദേഹത്തിന് കഴിഞ്ഞു. 2017 ജൂലൈ 30-ന്, ലീഗ് നിലവിലെ ചാമ്പ്യൻമാരായ വിറ്റോറുൾ കോൺസ്റ്റാന്റയ്‌ക്കെതിരെ 1-0 എവേ വിജയത്തിൽ ബുക്കാറെസ്റ്റിലേക്ക് മടങ്ങിയപ്പോൾ അദ്ദേഹം തന്റെ ആദ്യ ഡൈനാമോ ഗോൾ നേടി.

## സി ഫ് ർ  ക്ലൂജ്
2017 നവംബർ ആദ്യം, കോസ്റ്റാഷെ 1 മില്യൺ യൂറോ നിരക്കിൽ അടുത്തുവരുന്ന ട്രാൻസ്ഫർ വിൻഡോയിൽ CFR ക്ലൂജിൽ ചേരുമെന്ന് റിപ്പോർട്ട് ചെയ്യപ്പെട്ടിരുന്നു. 2018 ജനുവരി 8 ന് അദ്ദേഹം തന്റെ പുതിയ ടീമിൽ ഔദ്യോഗികമായി അനാച്ഛാദനം ചെയ്തു.

ക്ലൂജ്-നപോക്കയിലെ നാലര സീസണുകളിൽ, കോസ്റ്റാഷെ മൊത്തം 145 ഗെയിമുകളും എല്ലാ മത്സരങ്ങളിലും 15 ഗോളുകളും നേടി, കൂടാതെ ഏഴ് ആഭ്യന്തര ബഹുമതികളും ലഭിച്ചു.റാപിഡ് 

## റാപിഡ് ബുക്കാറെസ്റ്
2022 ജൂൺ 16-ന് **കോസ്റ്റാച്** ലീഗ് ടീമായ റാപ്പിഡ് ബുക്കാറെസ്റ്റിലേക്ക് മാറി.

## അപ്പൊല്ലോൻ ലിമാസോൾ
2023 ഓഗസ്റ്റ് 22-ന്, സൈപ്രിയറ്റ് ഫസ്റ്റ് ഡിവിഷൻ ക്ലബ്ബായ അപ്പൊല്ലോൻ ലിമാസോളിനായി കോസ്റ്റാച്ചെ രണ്ട് വർഷത്തെ കരാറിൽ ഒപ്പുവച്ചു.

## കരിയർ സ്ഥിതിവിവരക്കണക്കുകൾ
**ക്ലബ്**  

## ബഹുമതികൾ
**ഡൈനാമോ ബുക്കാറെസ്റ്** റണ്ണറപ്പ്: 2015–16

## സി ഫ് ർ  ക്ലൂജ്

* Liga I: 2017–18, 2018–19, 2019–20, 2020–21, 2021–22

* റൊമാനിയൻ സൂപ്പർകപ്പ് : 2018, 2020; റണ്ണറപ്പ്: 2019, 2021

## അവലംബം


വർഗ്ഗം:1998-ൽ ജനിച്ചവർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ഫുട്ബോൾ കളിക്കാർ